“Kesan Khatan Tu Saya Cuci, Kemaluan Tu Sah Bukan Anak Saya Punya” – Bapa Adam Mika

Beberapa minggu lalu hangat diperkatakan apabila tular di media sosial video seorang lelaki sedang onani didakwa mirip pelakon cilik Nik Adam Mika.

Bagaimanapun, bapa kepada pelakon itu iaitu Nik Mohd Adli menafikan individu itu adalah anaknya serta mengatakan susun atur perabot dalam video itu berbeza dengan rumahnya.

Menerusi temu bual bersama Melodi, bapa pelakon itu meluahkan rasa apabila netizen terus menghukum dan mengecam anaknya yang tidak bersalah. Malah, Adli berkata dia juga akan berbincang dengan pengurus anaknya untuk berhenti dari dunia hiburan.

“Kenapa nak membuli Adam? Saya dan family tak salah apa apa pun.”Satu Malaysia viral pasal anak saya melakukan perbuatan tak senonoh. Itu bukan anak saya!

“Tolong jangan malukan Adam lagi. Masa kecik anak saya gembirakan semua dengan lakonan-lakonan dia, bila dia dah besar semua buli dia macam ni. Tak adil pada kami,” katanya.

Dalam pada itu, Adli turut menegaskan bahawa dia yakin individu dalam video itu bukan anaknya kerana bentuk fizikal tubuh badan dan kemaluan yang berbeza.

“Dalam video tu dia nampak kurus dan pendek, anak saya tinggi 159 sentimeter. Satu lagi, tengok kemaluan dia. Masa anak saya sunat, kesan khatan tu saya cuci.  Kemaluan video remaja tular tu dah sah sah bukan anak saya punya,” jelasnya.

Terdahulu, Adli berkata dia sudah pun membuat laporan polis susulan kontroversi berkenaan bagi membersihkan nama anaknya serta tidak menolak kemungkinan Adam Mika bakal undurkan diri dari dunia seni.


“Kalau Tak Puas Hati Cakap Depan-Depan” – Ayda Jebat

Baru-baru ini hangat diperkatakan mengenai dakwaan seorang artis wanita meningkat naik yang memburukkan nama pelakon dan penyanyi Ayda Jebat kepada individu lain.

Memetik Harian Metro, Ayda Jebat bagaimanapun enggan mengambil tahu siapa gerangan pelakon wanita itu serta berharap individu itu bersikap profesional dan bersemuka dengannya.

BACA: Tahun Lepas Bersalin ‘Czer’, Ayda Jebat Kini Hamil Anak Kedua?

“Saya tak tahu dan tak nak ambil tahu. Bagi saya, kalau tak puas hati cakap depan-depan. Mungkin dia tiada niat nak bercerita, tapi bila bercakap dengan rakan-rakan artis menyebabkan perkara ini tersebar dan mengeruhkan lagi keadaan.

“Sebenarnya daripada dulu lagi saya kurang disenangi oleh segelintir artis dan tidak menjadi masalah untuk saya. Salah satu sebab saya tak ramai kawan artis pun sebab perkara sebegini. Bila depan suka, tapi di belakang dia buruk-burukan orang lain,” katanya.

Ayda berkata lagi, bukan kali pertama kejadian itu berlaku dimana sebelum ini namanya pernah disenarai hitam oleh syarikat produksi dek kerana individu lain memburukkan namanya.

“Saya hanya berkawan dengan artis bila berkaitan kerja saja. Tiada yang saya keluar lepak makan bersama-sama. Kalau ada pun betul-betul ikhlas dan baik. Saya pernah dihubungi penerbit dan pengarah yang memaklumkan nama saya disenarai hitam tanpa usul periksa.

“Bila saya dapat tahu rupanya ada pelakon yang burukkan nama saya sehingga saya berjumpa dengan pelakon itu. Perkara sebegini bukan sekali dua berlaku,” katanya.

Terdahulu, menerusi temu bual bersama Melodi, Ayda mengatakan artis terbabit tidak perlu untuk menjatuhkan dan dengki dengan kejayaan orang lain sebaliknya dijadikan sebagai inspirasi.


DSV Dikecam Jerit Sebelah Telinga Bayi

Sebut saja nama Datuk Seri Vida sememangnya ramai tahu usahawan kosmetik itu sering terpalit dengan kontroversi dan adakalanya tindakannya menguncang kecaman ramai.

Baru-baru ini, Vida ada memuat naik video di Instagram memaparkan sedang mendukung seorang bayi ketika berjalan di sebuah pusat beli belah.

BACA: Muktamad! Anggap DSV Sebagai Kawan, Iqbal Zulkefli Nak Kenal Wanita Lain

Terlalu teruja melihat dengan bayi berkenaan, Vida tidak dapat menahan rasa gembira apabila menjerit di sebelah telinga anak kecil itu ketika mendukung bayi tersebut.

Bagaimanapun, tindakan Vida itu menimbulkan rasa kurang senang netizen yang mengecam usahawan itu kerana menyebabkan bayi tersebut menangis dengan kuat.

Di ruangan komen, ramai yang meninggalkan komen mengatakan bayi itu masih kecil dan mungkin terkejut kerana mendengar suara atau bunyi yang kuat.

Dalam pada itu, ada yang meluahkan rasa kasihan pada bayi berknaan yang terkejut mendengar jeritan Vida sehingga menangis sedemikian.


Peminat Puji Penampilan Unik Yuna Di NYFW

Baru-baru ini hangat diperkatakan mengenai Yuna apabila tular video memaparkan penyanyi itu memeluk selebriti terkenal Indonesia, Afgan Shah sekaligus dikritik netizen kerana tindakannya agak keterlaluan.

Namun, penampilan Yuna menjadi perhatian ramai ketika menghadiri sebuah acara Mingguan Fesyen New York (NYFW) apabila menggayakan busana jenama terkenal antarabangsa, Coach serta aksesori di kepala.

Menerusi satu perkongsian, Yuna ada memuat naik beberapa keping gembarnya ketika di acara berkenaan serta mengucapkan terima kasih kepada jenama itu menjemputnya.

“Terima kasih Coach kerana menerima kehadiran saya! Tahniah @stuartvevers untuk koleksi yang menyeronokkan dan ‘segar’ serta ia merupakan sebuah persembahan yang hebat.

“Sekalung tahniah kepada pasukan Coach yang sentiasa menghasilkan sesuatu yang luar biasa untuk saya.  Ia sangat menyeronokkan kerana dapat berjumpa semula dengan rakan lama dan dapat kawan baru. Jumpa lagi di NYFW!”tulisnya.

Perkongsian Yuna itu mendapat pelbagai reaksi daripada netizen terutama peminatnya yang memuji penampilan penyanyi itu yang sungguh cantik dan menawan.


Uyaina Arshad Akui Masih Kekok Uruskan Anak

Selamat menimang cahaya mata sulung pada 8 September lalu, pelakon dan pengacara Uyaina Arshad mengakui terkejut dan masih kekok untuk uruskan anak lelakinya, Raja Urhan.

Memetik Harian Metro, Uyaina berkata apa yang dipelajari sebelum bersalin adalah berbeza dan masih tidak tahu apa yang anaknya mahukan.

“Saya masih tak tahu apa yang dia nak… Raja Urhan pun masih tak pandai menyusu badan, malah saya sendiri masih tak pandai nak pegang kerana dia sangat lembut.

“Kalau dia menangis pun saya masih ‘blur’ . Pada minggu pertama saya agak terkejut kerana banyak benda yang saya tak tahu.

“Sebelum bersalin saya memang kerap baca buku, menonton YouTube dan dengar pendapat orang lebih berusia mengenai cara menguruskan anak, tapi bila diri sendiri lalui saya hilang kata-kata,” katanya.

Meskipun berdepan cabaran dalam menguruskan anak, namun Uyaina berkata dia perlu memastikan keadaannya baik sepanjang tempoh berpantang.

“Dalam tempoh berpantang ini saya juga suka makanannya, bertungku, urut dan macam-macam lagi proses yang perlu saya lakukan bagi memastikan keadaan diri saya sihat,” katanya.

Terdahulu, Uyaina mendirikan rumah tangga dengan pelakon Raja Syahiran pada 20 Disember tahun lalu. Uyaina selamat melahirkan bayi lelaki secara pembedahan pada 8 September lalu.


Guna 18 Belon, 3 Hari Berlatih Nak Terbangkan Veil Mas Idayu

16 September lalu merupakan momen indah buat penyanyi Mas Idayu yang selamat diijabkabulkan dengan lelaki pilihan hatinya, Muhammad Sufian Isa yang juga Penerbit Eksekutif TV3.

Menariknya, pada majlis resepsi pasangan itu sebanyak 18 belon digunakan untuk menerbangkan kain veil yang digunakan oleh Mas Idayu.

BACA: 17 Tahun Hidup Bersendirian, Mas Idayu Menangis Tak Percaya Kembali Bergelar Isteri

Memetik Harian Metro, perancang perkahwinan yang juga pereka busana itu iaitu Anas Abdullah berkata pihaknya mengambil masa tiga hari untuk melakukan sesi latihan menerbangkan veil berkenaan.

“Bila Mummy (Mas Idayu) nak kahwin, saya bincang dengan dia nak buat sesuatu yang luar biasa dan lain daripada yang lain. Jadi, apa kita bincang adalah ‘veil’ terapung pertama di Malaysia. Hari ini terbukti, ‘veil’ pertama terapung ini berjaya dipakai oleh Mas Idayu.

“Keseluruhan ada 18 belon dengan panjang ‘veil’ 15 kaki. Selama tiga hari kami buat latihan dan percubaan untuk menerbangkan ‘veil’ ini. Alhamdulillah, malam ini berhasil.

“Memang penat, tapi Mummy cakap memang berbaloi. Sebab dia orang pertama yang pakai macam ni. Dia memang puas hati,” katanya.

Dalam pada itu, difahamkan busana perkahwinan yang digayakan Mas Idayu dan suaminya, Muhammad Sufian Che Isa itu menelan kos sebanyak RM12,000.

“Dua tahun pelaksanaan Perintah Kawalan Pergerakan (PKP) tidak ada majlis perkahwinan yang ‘wedding of the year’. Jadi, bila Mummy nak kahwin kami memang sasarkan majlis ‘wedding of the year’.

“Apabila kami bagi pendapat, dia terima. Dia juga berikan kepercayaan sepenuhnya kepada saya untuk menguruskan semua majlis. Alhamdulillah, inilah hasilnya,” katanya.


Mat Kilau Dikritik Di Netflix, Syamsul Yusof Tenang-Tenang Saja

Umum mengetahui mulai 16 September lalu, filem Mat Kilau: Kebangkitan Pahlawan mula ditayangkan di Neflix. Namun, banyak reaksi negatif didengar daripada penonton yang mengkritik filem tersebut.

Memetik Harian Metro, pengarah filem tersebut iaitu Syamsul Yusof berkata apa yang penting kebanyakan penonton sukakan filem tersebut serta menerima mesej di Instagram dari penonton seluruh negara.

“Ada suka, puji melambung, hina pun ada. Jadi, tenang-tenanglah. Apa pun alhamdulilah. Saya dah lama buat filem dah ‘masak’. Filem ni biasalah. Apa yang penting majoriti penonton suka, saya bersyukur. Lepas tu sebagai pengkarya filem jangan mudah puas hati. Terus perbaiki dan baiki perlahan-lahan.

“Apabila ditayangkan di Netflix, alhamdulillah, respons pun sangat baik, luar biasa juga. Saya setiap hari menerima DM, mesej daripada peminat di serata dunia. Ada dari Jerman, Madinah (Aarab Saudi), Australia, Amerika Syarikat, cakap tahniah dan pasukan Mat Kilau,” katanya.

Terdahulu, rata-rata penonton yang baru kali pertama menonton filem itu seakan-akan tidak berpuas hati dengan kualiti filem berkenaan.

Selain itu ada yang mengatakan kualiti sinematografi babak aksi yang dikatakan kucar-kacir serta skrip yang digunakan di dalam filem itu kurang menarik dan kedengaran seperti ‘ceramah’.


Pelakon Terkenal Dengan Imej Muslimah Didakwa Kaki Kelab Malam

Tiada angin tiada ribut, hangat diperkatakan mengenai seorang pelakon remaja perempuan  yang berselindung disebalik penampilannya.

Memetik Xtra, pelakon berusia belasan tahun itu terkenal dengan sifatnya yang lemah lembut serta menyantuni satu sama lain.

Malah, sikap pelakon itu juga dikatakan sangat berbeza dengan perwatakannya yang diperlihatkan di kaca televisyen.

Lebih mengejutkan, pelakon itu juga didakwa sering ke kelab malam bersama rakan-rakannya dan bergaul tanpa batas dengan lelaki.

Pelakon itu juga dikhabarkan sudahpun membuka tudung dan berpakaian agak seksi. Siapa agaknya pelakon remaja dengan imej ‘ustazah’ tapi kini sudah tampil seksi?


Hazama & Isteri Tangguh Rawatan IVF

Pejam celik, sudah lima tahun penyanyi dan pelakon Hazama bahagia melayari bahtera perkahwinan dengan isterinya yang juga pengarah muzik, Genervie Kam.

Memetik Utusan Online, Hazama memaklumkan dia dan isteri terpaksa menangguhkan hasrat untuk menjalani rawatan kesuburan, In Vitro Fertilization (IVF) disebabkan sibuk kerjaya dan masih menunggu masa yang sesuai.

“Perkara ini akan kami fikirkan semula tahun depan. Tahun ini, kami mahu ‘enjoy’ dahulu. Buat masa sekarang, keadaan masih belum mengizinkan kerana masing-masing sibuk dengan komitmen kerja.

“Saya dengan kerjaya seni, manakala isteri pula sibuk menguruskan perniagaan Asam Laksa yang semakin mendapat sambutan. Alhamdulillah, rezeki selepas pandemik.

“Tahun depan, umur isteri sudah memasuki 43 tahun. Saya risau juga sebab selalu dengar, mereka yang hamil pada usia melebihi 40 tahun, risikonya agak tinggi,” katanya.

Menurut Hazama lagi, dia menyerahkan mengenai rezeki zuriat kepada Allah. Kata Hazama lagi, isterinya tidak tertekan mengenai soal cahaya mata dan keluarga juga memahami.

“Kita doakan sahaja yang baik-baik. Kami sudah berusaha dan berdoa, malah pelbagai ikhtiar turut dilakukan, namun rezeki belum menyebelahi saya dan isteri.

“Jika ada, adalah… Tetapi, jika sebaliknya saya reda dengan ketentuan rezeki. Bagi saya, dalam setiap kekurangan, pasti ada kelebihan. Kami cuba seimbangkan perkara itu, selain sentiasa bersyukur.

“Saya okay sahaja, tiada masalah. Keluarga pun okay, malah mereka tidak memberikan kami tekanan untuk segera menimang cahaya mata. Tekanan itu selalunya datang daripada orang luar,” katanya.

Terdahulu, Hazama mendirikan rumah tangga bersama Genervie atau nama sebenarnya, Kam Shi Ling pada 15 Januari 2017.


17 Tahun Hidup Bersendirian, Mas Idayu Menangis Tak Percaya Kembali Bergelar Isteri

Sah bergelar isteri kepada lelaki pilihan hati yang juga Penerbit Eksekutif TV3, Muhammad Sufian Isa semalam, penyanyi Mas Idayu tidak dapat menahan tangisannya.

Memetik mStar Online, Mas Idayu berkata dia tidak menyangka kini bergelar isteri dan sudah mempunyai teman hidup selepas 17 tahun hidup bersendirian.

“Alhamdulillah, 17 tahun saya hidup bersendirian, sekarang saya sudah mempunyai teman hidup. Itu membuatkan saya rasa sebak dan mengalirkan air mata,” katanya.

Menurut penyanyi berusia 50 tahun itu lagi, dia tergerak hari untuk mencari teman hidup dua tahun lalu dan mendedahkan ramai lelaki cuba mendekati sehingga akhirnya bertemu dengan suaminya.

“Sebelum ini saya memang tidak percaya dengan mana-mana lelaki tetapi dua tahun kebelakangan ini saya mula rasa sunyi dan ingin seorang teman.

“Setiap hari saya berdoa agar dan pada ketika itu ada beberapa lelaki mula ‘masuk’ cuma saya tidak tahu untuk memilih mana sesuai. Sehinggalah datang orang yang saya suka (Sufian) dan saya rasa Sufian pilihan paling tepat,” katanya.

Dalam pada itu, Mas Idayu berkata dia tertarik hati dengan sikap suaminya yang disifatkan seorang yang kelakar dan membuatkannya ketawa.

“Mula-mula dulu, Sufian nampak seperti orang yang sombong dan ketika itu saya tertanya-tanya siapa dia sebenarnya. Namun selepas mengenalinya, saya suka karakternya yang kelakar dan apa sahaja dia lakukan pasti akan membuatkan saya ketawa,” katanya.


Sekian Lama Terpisah, Sajat Menangis Nak Jumpa Anak-Anak Di Singapura

Meskipun sudah berhijrah ke Australia, namun masih ramai netizen masih mengikuti perkembangan Sajat atau nama sebenarnya, Muhammad Sajjad Kamaruz Zaman.

Memetik mStar Online, selepas setahun melarikan diri ke Australia bagi memulakan kehidupan baru di sana, Sajat kini dikhabarkan berada di Singapura atas tujuan perniagaan.

BACA: Sajat Minta Tips Untuk Hamil, Tanya Macam Mana Nak ‘Lekat’

Menerusi sesi Live di TikTok, Sajat dilihat sedih kerana rindukan kedua-dua anak angkatnya yang ditinggalkan bersama keluarga di Malaysia.

Sajat juga meluahkan perasaannya turut mengalirkan air mata kerana terlalu rindukan anak-anaknya. Kata Sajat lagi, selepas sekian lama mereka bakal bersatu semula.

“Saya dah lama tak jumpa anak. Beberapa jam lagi saya akan jumpa anak, akhirnya saya akan jumpa anak saya. My true love,” katanya.

Diruangan komen, rata-rata netizen turut bersimpati dengan nasib menimpa usahawan itu serta ada menasihati Sajat supaya menyerah diri kepada pihak berkuasa.

Dalam pada itu, ada yang mengatakan apa yang dilakukan oleh Sajat memang salah namun perasaannya terhadap anak-anak adalah ikhlas dan sudah pasti dia juga rindukan keluarganya.

“Apa yang dia buat salah tapi perasaan dia valid. Tak perlu larikan diri lagi, pergi kedutaan serah diri saja. Berkorban untuk anak tak apa.

“Siapa pun dia, percayalah dalam diri dia terlalu rindu sausana ketika bersama keluarga dan anaknya. Rindur yang tak dapat diungkap.

“Balik la Jat, kami pun rindukan Jat. Buka buku baru tutup buku lama,” kata netizen.


Inai Che Ta Pertama Diiktiraf Sah Solat, Telap Air

Pelakon Rozita Che Wan meluahkan rasa syukur produk inai keluarannya diiktiraf sah penggunaannya dalam solat serta telap air.

Memetik mStar Online, Rozita atau lebih mesra disapa Che Ta berkata pihaknya melakukan uji kaji terhadap kuku manusia yang dilakukan oleh Fakulti Perikanan dan Sains Makanan, Universiti Malaysia Terengganu (UMT) pada September lalu.

BACA: “Orang Kata Saya Tua, Ya Memang Saya Dah Tua” – Che Ta

“Ini Che Ta adalah inai pertama yang melakukan ujian terhadap kuku manusia sebenar dimana sebelum ini ada pihak menguji penggunaan bahan itu di atas gelas bahan lateks yang belum tentu tepat dan sah solat.

“Alhamdulillah Inai Che Ta disahkan dan diiktiraf selamat dan sah penggunaannya dalam solat oleh UMT,” katanya.

Menurut Che Ta, ujian itu dilakukan bagi meleraikan segala pertikaian dan perdebatan netizen mengenai pengunaan inai tersebut dalam solat supaya tidak lagi berasa was-was.

“Lambakan inai yang mudah digunakan di pasaran seperti inai serbuk, inai siap bancuh atau inai celup menyebabkan ramai berasa keliru tentang perbezaan selain timbul persoalan saa ada ia meresap air dan sah solat.

“Ini termasuklah inai jenis celup yang dikatakan menghalang air untuk sampai ke anggota wuduk atau mandi wajib, tetapi Alhamdulillah produk kami selamat dan sah dipakai solat,” katanya.

Difahamkan, ujian klinikal yang dilakukan pensyarah UMT, Prof Madya ChM Dr Mohd Zul Helmi Rozani sebelum ini pernah bekerjasama dalam menjalankan kajian untuk produk inai Neelofa iaitu NunHa.

Dalam pada itu, Che Ta turut berkongsikan produk inai yang dilancarkan bersama rakan niaganya, Anas Zahrin telah terjual sebanyak 100,000 kotak selepas empat bulan dilancarkan di pasaran.


Fizo Omar Kongsi Gambar Bercuti, Netizen Tanya Guna Duit OctaFX Ke?

Umum mengetahui platform pelaburan, OctaFX yang sememangnya dikenali ramai kini memasuki senarai maran Bank Negara Malaysia (BNM).

Bagaimanapun, duta pelaburan tersebut iaitu pelakon Fizo Omar masih terus membisu apabila usaha pihak media untuk mendapatkan kenyataan selebriti itu gagal.

BACA: Masuk Senarai Amaran BNM, Duta OctaFX Fizo Omar & Wak Doyok Terus  Membisu

Baru-baru ini, Fizo dilihat ada memuat naik gambarnya bersama isteri, Fazeera Nazri dilihat sedang bercuti di Johor dan menaiki jet ski berdua.

Seperti sudah dijangka, perkongsian Fizo itu diserang oleh netizen yang meninggalkan kata-kata sindiran di bahagian komen sedangkan ia tiada kena mengena dengan syarikat pelaburan itu.

Diruangan komen, ada yang bertanyakan adakah duit yang digunakan untuk bercuti itu merupakan hasil kerja menjadi duta syarikat pelaburan saham berkenaan.

Meskipun pelbagai komen sindiran ditinggalkan netizen, namun tiada jawapan balas daripada Fizo yang mungkin memilih untuk berdiam diri.

Terdahulu, selain BNM, Suruhanjaya Sekuriti (SC) turut memasukkan OctaFX dalam senarai Amaran Pelabur atas alasan kemungkinan skim pelaburan haram klon yang menawarkan pulangan tinggi.


Mia Sara Elak Jumpa Media, Tak Benarkan Wajahnya Dirakam

Sejak kebelakangan ini hangat diperkatakan mengenai nama pelakon Mia Sara apabila ada netizen yang meluahkan rasa kecewa melihat imej gadis itu.

Terbaru, tular pula video di aplikasi TikTok memaparkan Mia dilihat memakai baju ketat berwarna kelabu sedang menari bersama rakannya sekaligus mengejutkan netizen.

Memetik Harian Metro, Mia mengelak bertemu dengan media ketika menghadiri program sempena sambutan Hari Malaysia di Dataran Merdeka.

Difahamkan, Mia enggan ditemu bual pihak media dan pelakon itu yang terlebih dahulu didekati jurufoto tidak membenarkan wajahnya dirakam melainkan hanya untuk tujuan jenama yang dihadirinya hari ini.

Dalam pada itu, Mia turut didekati beberapa pegawai perhubungan awam yang ‘memujuknya’ untuk bertemu media, namun tidak berjaya.

Terdahulu, ramai peminat meluahkan rasa sedih melihat penampilan Mia itu serta mendoakan yang baik-baik sahaja buat pelakon itu.


Tahun Lepas Bersalin ‘Czer’, Ayda Jebat Kini Hamil Anak Kedua?

Lama tak dengar cerita tentang Ayda Jebat, baru-baru ini penyanyi itu hadir ke stesen radio Era FM bagi mempromosikan single terbarunya berjudul Tak Bisa Lepas.

Apa yang menjadi perhatian ramai adalah kenyataan Ayda yang mengatakan “know know (tahu tahu) ada nombor dua” ketika berbual dengan penyampai radio, Hanif dan Ray.

Kenyataan Ayda itu sekaligus mencetuskan tanda tanya netizen yang membuat spekulasi Ayda kini sedang hamil anak kedua.

Malah, Hanif dan Ray turut mengucapkan tahniah kepada Ayda serta mengatakan ianya pengumuman eksklusif daripada selebriti itu.

Apabila ditanya mengenai kesahihan berita itu, Ayda hanya ketawa seolah belum tiba masanya untuk membuat pengakuan mengenai perkara tersebut.

Perkongsian video itu mendapat pelbagai reaksi daripada entzien yang mengucapkan tahniah buat penyanyi dan pelakon itu. Apa pun, sama-sama kita nantikan pengumuman rasmi daripada Ayda.

Ayda mendirikan rumah tangga dengan Nabil Mahir pada 1 Januari tahun lalu dan dikurniakan seorang anak perempuan Ana Nayla yang dilahirkan secara pembedahan pada 21 September tahun lalu.


Mas Idayu Sah Bergelar Isteri Sufian Isa

Tahniah diucapkan buat penyanyi dangdut Mas Idayu sah bergelar isteri kepada Muhammad Sufian Isa yang juga Penerbit Eksekutif TV3 sebentar tadi dengan sekali lafaz.

Penyanyi berusia 50 tahun itu dinikahkan oleh Penolong Pendaftar Nikah Masjid Jamek Kampung Baru berwakil walikan bapanya Mesnun Hassan di masjlis yang diadakan di Magica Event Hall, Quill City Mall, Kuala Lumpur.

Pengantin lelaki menyerahkan mas kahwin RM1,001 serta tujuh dulang hantaran. Bagaimanapun, wang hantaran dirahsiakan jumlahnya.

Dalam majlis bertemakan fairytale itu, pasangan pengantin cantik dan segak mengenakan persalinan berwarna rona merah jambu sedondon.

Difahamkan, pasangan itu bakal diraikan dalam satu majlia resepsi malam ini di tempat yang sama.

Terdahulu, Mas Idayu pernah mendirikan rumah tangga dengan pelakon Aman Graseka pada 1997, namun bercerai pada 2006. Pasangan itu dikurniakan seorang anak perempuan Nur Dayini Asyiqa kini berusia 25 tahun.


Amboi Sejak Bila Shuib Dengan Zara Zya Sweet Sampai Tukar-Tukar…

Sering menjadi bualan netizen dengan teka-teki siapakah gerangan wanita istimewa di simpang pelawak dan usahawan popular, Shuib.

Nama Shuib kini semakin hangat diperkatakan. Buka sahaja media sosial ramai gila yang dah tukar pekerjaan menjadi tukang tilik buat pelawak terkenal ini. Ada segelintir netizen kata Shuib dengan seorang usahawan wanita ini yang dikatakan sering mengenakan pakaian warna yang sama di sesetengah event.

Tapi lain pula yang kami lihat. Kalau netizen berteka-teki mengenai usahawan wanita itu yang dikatakan mungkin buah hati Shuib, tapi mata-mata kami terlihat pula video mesra Shuib dengan pelakon wanita terkenal, Zara Zya.

Tak pasti sama ada mata-mata kami ni betul ke tidak! Tapi kalau tak betul mana mungkin selisih macam tu je dah boleh tukar-tukar barang kan!

Nak pula barang yang mereka saling bertukar tu bukan nya sikit, banyak juga lah.

Sebelum ini ada orang hantar video Shuib dengan Zara Zya tukar-tukar barang tu dekat kami. Kami pun apa lagi sekodeng lah instagram Shuib dan Zara. Wah bukan main lagi, sama-sama upload video. Kalau baca caption pun bukan main lagi masing-masing.

Sekodeng punya sekodeng, lahhhh video ni rupanya. Rupanya barang yang mereka tukar tu menjadi barangan yang paling terlaris dekat Watson dan Guardian. Mana tidaknya barangan produk kecantikan dan kesihatan jenama ni telah berada di pasaran selama.

Jadi mana mungkin KITSUI Bellos Fibre dan KITSUI Coffee Xslim Shapez tak menjadi rebutan. Sudah semestinya produk seperti ini yang mendapat perhatian ramai. Siapa je yang tak nak sihat seperti Shuib dan slim macam Zara Zya ni kan.

Kalau korang nak tahu jenama KITSUI adalah jenama yang terbukti dan dipercayai terutamanya di seluruh Malaysia terutama Watsons dan Guardian .

Nak-nak lagi, produk KITSUI ini diformulasikan secara khas dari korea dengan ramuan halal semulajadi yang dipilih dari yang terbaik untuk keperluan kesihatan dan pemakanan gaya hidup moden harian korang.

KITSUI Bellos Fibre yang Shuib tunjuk ni rupanya adalah bahan daripada gabungan 9 jenis buah-buahan dan sayur sayuran, diperkaya dengan 18 Vitamins & Mineral serta rasa campuran buah-buahan dan sayur-sayuran yang sangat sedap diminum.

Kelebihan dia pula bukan biasa-biasa. Bila korang amal je KITSUI Bellos Fibre ni, korang dapat :

Jangan risau produk ini sesuai untuk korang yang buang air kurang dari 3 kali seminggu, kuran makanan sayur- sayuran dan buah buahan dan sangat sesuai untuk korang yang ada tabiat pemakanan yang tidak seimbang.

Kalau korang seorang yang susah nak jaga makan makanan seimbang eloklah korang ambil KITSUI Bellos Fibre. Harganya pun berbaloi. Jangan tunggu dah dapat penyakit baru nak mencuba tau.

Kalau korang perasan, Zara Zya ni susah nak nampak badannya berisi. Kiranya maintain je slim dari dulu. Rupanya ni rahsia terbesar yang Zara simpan.

Lepas ni dah boleh terjah cari Kitsui Coffee Xslim Shapez macam yang Zara minum ni. Kitsui Coffee Xslim Shapez fomulasi terbaru dari Korea, hanya 29 kalori dalam satu sachet.

Paling best, Kitsui Coffee Xslim Shapez ada gabungan 4 ramuan bahan semulajadi yang hebat seperti Korean Ginseng dan L-Carnitine, Green Coffee Bean dan Hoodia.

Kelebihan Kitsui Coffee Xslim Shapez sangat sesuai untuk korang yang mempunyai berat badan bertambah setiap bulan, selera makan yang kuat dan yang ada masalah tidur berdengkur pun elok sekiranya korang alamkan Kitsui Coffee Xslim Shapez

Lepas ni senang lah nak belaga bahu dengan crush bila korang dah amalkan minum produk dari Kitsui ni. Confirm crush tak henti menjeling.

Jangan lupa dapatkan produk terlaris ni di Watson dan Guardian kalau nak jadi macam Shuib dan Zara!


Isteri Caprice Hempas Bantal, Netizen Syak Tiru Isteri DDNK

Sejak beberapa hari lalu, hangat diperkatakan mengenai majlis perkahwinan pengurus kewangan bertauliah dan penganalisis ekonomi, Datuk Dr Mohd Nazri Khan (DDNK) bersama pasangannya, Datin Nor Ernie Rossmerie.

Semalam, video dimuat naik penyanyi rap Caprice mengenai luahan isteri kepada pakar saham itu menjadi bualan ramai apabila wanita itu menghempas bantal kerana kecewa dituduh sebagai perampas.

Namun, hari ini lain pula ceritanya apabila isteri Caprice iaitu Farra Inalis ada memuat naik video lucu dengan berlatar belakangkan lagu Cakra Khan, Harus Terpisah.

Farra dilihat melakonkan aksi mengikut lirik lagu tersebut dan turut menjadi perhatian ibu kepada seorang cahaya mata itu turut menghempas bantal.

Perkongsian Farra itu mendapat pelbagai reaksi daripada entizen yang terhibur dengan aksi isteri Caprice itu. Kata netizen lagi, patutlah suami sayang sebab perangai Farra yang comel.


Ramai Sebak Tengok Lisa Surihani & Neelofa Menangis Di Set Shooting

Baru-baru ini perkongsian Lisa Surihani menjadi perhatian apabila aktres itu memuat naik video memaparkan dirinya bersama selebriti popular Neelofa untuk rancangan Next to Neelofa.

Menerusi entri itu, Lisa berkata dia sangat sebak ketika bersembang mengenai kisah penghijrahan bersama Neelofa dan ianya pengalaman yang tidak dijangka.

BACA: Tak Semua Artis Buat Maksiat, Lisa Surihani Sibuk Kejar Akhirat

Berbiacara tentang banyak aspek kehidupan dan berkongsi pengalaman, kata Lisa lagi dia tidak pernah menangis sebegitu ketika temu bual kerana hatinya sangat tersentuh.

Dalam video itu juga, dapat dilihat Lisa dan Neelofa menangis ketika di set penggambaran sekaligus membuatkan netizen turut sebak.

Diruangan komen, rata-rata netizen mengatakan tidak sabar untuk menonton episod berkenaan di kaca televisyen serta memuji penghijrahan kedua selebriti itu.


Peminat Indonesia Pelik Netizen Malaysia Anggap Baby Shima Over

Umum mengetahui, penyanyi Baby Shima kerap berulang alik ke ,Jakarta, Indonesia dan seperti rumah keduanya selepas mencipta populariti disana.

Namun, Baby Shima sering menerima kecaman netizen Malaysia susulan pelbagai kontroversi panas terpalit dirinya serta tariannya yang sering menimbulkan rasa kurang senang netizen.

Perkara itu sekaligus membuatkan peminat Indonesia hairan dengan penerimaan segelintir netizen Malaysia, sedangkan penyanyi dangdut itu dilhat okay sahaja dan tidak berlebih-lebihan pun.

Meninggalkan komen di Instagram Baby Shima, peminat Indonesia itu turut mempersoalkan adakah netizen Malaysia sebenarnya iri hari dengan penyanyi itu apatah lagi Shima antara artis Malaysia yang popular di negara mereka.

“Di Indonesia Shima dilihat biasa-biasa saja, tak terlalu berlebihan seperti artis lain yang sering kontroversi di sini. Tapi kenapa di Malaysia dianggap terlalu berlebihan ya.

“Apakah kerana mereka iri atau apa? Banyak artis Malaysia ingin tembus karier di sini, cuma sedikit yang boleh dihitung dengan jari. Baby Shima salah satu antara orang Malaysia yang popular di Indonesia,” tulis individu itu.

Seperti sudah dijangka, komen tersebut mengundang perdebatan antara netizen Malaysia dan Indonesia. Tidak kurang juga, ada yang meminta agar Baby Shima terus menetap di Indonesia.


DDNK Minta Netizen Malaysia Tolong Jangan Kecam Isteri

Sejak beberapa hari lalu, hangat diperkatakan mengenai majlis perkahwinan pengurus kewangan bertauliah dan penganalisis ekonomi, Datuk Dr Mohd Nazri Khan (DDNK) bersama pasangannya, Datin Nor Ernie Rossmerie.

Susulan perkahwinannya itu, banyak dakwaan tak sedap didengar  mengenai isteri DDNK yang dikenali sebagai Ernie didakwa menjadi punca perceraain pakar saham itu dengan isteri pertamanya dikenali sebagai Hasmawatie.

Menerusi satu video dimuat naik oleh penyanyi rap Caprice, DDNK memohon agar netizen tidak mengecam isterinya serta memberi ruang kepada Ernie yang merupakan seorang pelajar.

“Assalamualaikum. Salam sayang. Kepada semua warga netizen Malaysia. Saya DDNK, Datuk Dr Mohd Nazri Khan ingin mengucapkan terima kasih kepada semua komen-komen positif dan  negatif terhadap majlis perkahwinan saya.

“Saya tahu majlis perkahwinan saya telah menyebabkan satu kekecohan berlaku dalam alam maya. Saya mohon kepada warga netizen untuk memberi sedikit ruang kepada isteri saya, Tuan Erni supaya dia tidak dikecam. Dia masih lagi berumur 25 tahun, seorang student. Mudah-mudahan dia boleh survive dengan apa yang berlaku,” katanya.

Dalam pada itu, DDNK turut memohon orang ramai untuk mendoakan perkahwinan mereka yang baru dibina itu serta lebih bahagia dan tenang.

“Dan kita minta mudah-mudahan, semua orang doakan perkahwinan kami.. insyaAllah lebih bahagia, lebih tenang. Mudah-mudahan kita akan terselamat dari sebarang tribulasi” katanya.


Pergi Tunai Umrah, Shuk Sahar Sempat Balas Komen Fara Salleh

Jika anda mengikuti Instagram Shuk Sahar, pasti ramai tahu pelawak sensasi itu kini berada di Tanah Suci Mekah bagi menunaikan ibadah Umrah.

Menerusi satu perkongsian, Shuk dilihat memuat naik gambarnya berada di Masjid Nabawi serta meluahkan rasa syukur kerana berpeluang menjejakkan kaki ke sana.

Dalam entri tersebut, Shuk turut menyertakan kapsyen dimana dia memohon doa agar dapat melupakan sebentar urusan di dunia yang tidak pernah habis.

“Alhamdulillah aku sampai. Doakan aku dapat lupakan sekejap urusan dunia yang tak akan pernah habis Ya Allah,” tulisnya.

Perkongsian Shuk itu mendapat pelbagai reaksi daripada netizen. Namun, apa yang menjadi perhatian ramai diruangan komen apabila wanita yang dikaitkan dengan kontroversi rumah tangga pelawak itu iaitu Fara Salleh ada meninggalkan komen.

Fara dilihat meninggalkan komen meluahkan rasa syukur dan Shuk membalas komen wanita itu dengan mengucap kembali Alhamdulillah dan terima kasih.

Terdahulu, status rumah tangga Shuk dan isterinya masih menjadi tanda tanya. Bagaimanapun, Sera berkata dia dan Shuk masih berhubung namun hanya kerana anak-anak sahaja. Sera mengakui dia juga tidak boleh memaafkan suaminya lagi.


Elfira Loy Alami Tekanan Sampai Masuk Hospital

Perkongsian Elfira Loy di Instagram menjadi perhatian apabila berkongsikan dia mengalami terkanan sehingga terpaksa dikejarkan ke hospital.

Menerusi entri itu, Elfira berkongsikan keadaannya tidak stabil dan terpaksa mendapatkan rawatan selepas berdepan insiden yang boleh membahayakan nyawanya.

BACA: Tak Perlu Mainan Mahal, Anak Elfira Loy Boleh Duduk Diam Main Petai

“Masa untuk berehat. Hantaran ini adalah untuk mengingatkan diri saya bahawa tubuh badan saya perlukan rehat bila saya perlukan dan terlalu banyak berfikir juga mampu menyakitkan saya.

“Gejala awal yang saya alami adalah rasa tidak stabil setiap lima hingga 10 minit. Sehari selepas itu, saya rasa lebih baik, tapi saya terlanggar cermin sisi satu kenderaan (ketika memandu), tapi sempat tarik. Tak sedar pun macam mana jadi. Tapi, saya teruskan juga dengan mesyuarat saya,” tulisnya.

Elfira turut berkongsikan keadaannya bertambah teruk apabila dia mengalami cirit-birit dan muntah serta sukar untuk bernafas. Kata Elfira lagi, dia turut berpeluh pada malam tersebut sehingga terus ke hospital.

“Selepas mesyuarat, saya pulang ke rumah dan berehat. Semasa waktu Isyak, saya macam sakit perut. Selepas itu, cirit-birit. Saya ambil wuduk cepat-cepat dan solat, kemudian, ketika solat saya rasa susah nak bernafas dan sakit di bahagian abdomen. Tiba-tiba saya muntah. Dua kali.

“Saya minum banyak air, kemudian terus tidur saja. Semasa tidur, saya rasa dunia berputar dan seperti dilanda ombak serta rasa nak terjatuh. Takut sangat sebab saya masih pegang Aria. Saya berpeluh pada malam itu. Itu yang saya terus pergi ke hospital,” tulisnya.

Dalam pada itu, Elfira meluahkan rasa syukur keputusan perubatan diterima baik-baik sahaja dan dia memerlukan rehat yang cukup.

“Nasib baik semua keputusan pemeriksaan okay. Alhamdulillah. Saya cuma perlukan rehat dan minum banyak air. Tapi, kalau berterusan lagi dalam dua hari, saya perlu lakukan imbasan CT (CT Scan), yang mana, saya nak elakkan. Jadi, mohon doakan saya,” tulisnya.


Belanja Gambar Sipi Lagi, Netizen Sedih Neelofa Belum Tayang Wajah Bilal

Usia anak sulungnya kini sudah mencecah 8 bulan, namun pasangan selebriti Neelofa dan Haris Ismail masih belum mendedahkan wajah putera mereka, Muhammad Bilal kepada umum.

Meskipun tidak mendedahkan lagi wajah anaknya, Neelofa tidak lokek berkongsikan gambar Bilal di Instagram namun tidak menampakkan bahagian wajahnya.

Terbaru, perkongsian Neelofa menjadi perhatian apabila memuat naik gambarnya sedang mendukung Bilal. Neelofa turut menulis kapsyen ringkat,”Okay Bilal, Ummi will stay at home today”.

Diruangan komen, ramai yang memuji kecomelan anak bekas pengacara MeleTOP itu serta ada yang meluahkan rasa geram melihat peha dan lengan Bilal yang gebu.

Bagaimanapun, komen seorang netizen ini antara yang menjadi perhatian meluahkan rasa kecewa dan sedih kerana belum berpeluang untuk melihat wajah anak selebriti itu. Malah, individu itu berkata jika ajal seseorang itu sudah sampai sekalipun namun masih belum berpeluang melihat wajah Bilal.

Dalam pada itu, individu itu turut mendoakan agar Bilal membesar dengan sihat serta menjadi anak yang soleh serta berjaya di dunia dan akhirat.

Terdahulu, Neelofa meminta sedikit waktu lagi untuk berkongsikan wajah anaknya. Ujarnya, sebagai ibu dia mahukan yang terbaik meskipun ada yang menjadikan isu penyakit ‘Ain sebagai bahan gurauan.


Lakonan Makin Mantap, Fattah Amin Akui Fazura Banyak Bagi Nasihat

Sebelum ini pernah digelar pelakon kayu, namun kini ramai yang memuji lakonan Fattah Amin yang dilihat semakin hebat lebih-lebih dalam filem Mat Kilau.

Memetik mStar Online, Fattah berkata dia banyak belajar daripada pengalaman serta isterinya, Nur Fazura banyak memberi nasihat apatah lagi aktres itu lebih berpengalaman.

BACA: Netizen Dakwa Fattah Amin ‘Awkward’ Di Pentas, Ini Reaksi Sharnaaz Ahmad

“Saya banyak belajar daripada pengalaman sebelum ini dan isteri saya merupakan penyokong kuat serta banyak bantu beri nasihat daripada segi karier, lagipun dia memang berpengalaman dalam industri ni,” katanya.

Dalam pada itu, Fattah menyifatkan lakonan juga seperti menjual produk dan dia perlu membuat kelainan agar dapat ‘menjual’ bakatnya.

“Berlakon ni umpama produk kerana kalau nak jual sesuatu produk tu… tambahan pula banyak produk lain yang bersaing, jadi saya perlu buat sesuatu.

“Saya perlu terapkan elemen unik dan lain supaya dapat jual bakat dan karya untuk bergelar seorang pelakon hebat,” katanya.


Patutlah Abe Abe Cari Sangat Minuman Ni, Sebab Ni Rupanya!

Sebenarnya, ada banyak cara bagi membantu korang mendapat lebih banyak tenaga, dan antara yang paling popular adalah dengan mengambil minuman untuk tenaga.

Mungkin ramai orang yang cenderung memilih minuman bertenaga ini sebagai alternatif ekoran ia boleh dibeli dengan mudah, murah serta dijamin akan berkesan.

Lagi-lagi sekarang dah dekat dengan Hari Kemerdekaan, lagi lah banyak aktiviti yang nak dilaksanakan. Event besar macam ni lah banyak aktiviti yang exciting tapi macam mana nak buat semua kalau tak cukup bertenaga?  Jadi  tak salah untuk korang jadi BFF dengan minuman bertenaga  tak kira di mana jua berada.

Sambil tu korang juga boleh sahut laungan #marakitamembara yang menghimpun rakyat Malaysia untuk meraikan kebangaan dan penghormatan yang dimiliki oleh rakyat Malaysia biar apapun industri kerja yang diceburi.

Kalau korang ni jenis yang workaholic sangat  korang minum ja Red Bull Gold. Red Bull Gold ni mengandungi campuran asid amino, karbohidrat, dan vitamin B yang berkhasiat untuk merangsang metabolisme badan dan meningkatkan prestasi mental dan ketahanan fizikal.

Bahan-bahannya pula adalah bahan yang berkualiti tinggi seperti taurin, glucuronolactone dan Vitamin B3, B5, B6 dan B12 untuk meningkatkan, memfokus dan mengekalkan tenaga dalam badan.

Kalau dulu tempoh pendamik kita semua lemau sampai nak buat kerja apa pun tak ada semangat. Bila dah masuk tempoh endamik ni tak kan korang nak lemau lagi? Inilah masanya untuk menjadi lebih bertenaga dan #marakitamembara dengan setiap tindakan.

Orang kata kalau dulu mudi je fikir masalah itu ini, time sekarang ambil red bull gold dan terus melangkah kedepan dengan tenaga yang baru dan idea yang baru! Ingat nak Merdeka ni guna tenaga yang banyak jadi jom jadi BFF dengan Red Bull Gold. Bak kata pepatah “Red Bull will be here with you no matter how you feel”.

Korang pula tak perlu susah payah nak pergi kedai beli Red Bull Gold ni kalau tak ada masa. Beli je DI SINI. Mudah pun mudah. Jimat masa korang.

Kalau korang nak tahu lebih lanjut tentang Red Bull Gold jangan lupa layari laman rasmi ini.


Isteri DDNK Hempas Bantal, Kecewa Dituduh Perampas

Sejak beberapa hari lalu, hangat diperkatakan mengenai majlis perkahwinan pengurus kewangan bertauliah dan penganalisis ekonomi, Datuk Dr Mohd Nazri Khan (DDNK) bersama pasangannya, Datin Nor Ernie Rossmerie.

Terbaru, penyanyi rap Caprice ada memuat naik video bertemu dengan pengantin baru itu. Menerusi video itu, Caprice buntu untuk memberi nasihat kepada pakar saham dan isterinya itu susulan kontroversi terpalit mereka.

“Perampas? Cap jam (buntu) tak tahu macam mana nak nasihat..ernierossmerie_ and datodrnazrikhan.official,” tulisnya.

Menerusi video itu, Ernie dilihat menghempaskan bantal meluahkan rasa kecewanya apabila dituduh perampas selepas berkahwin dengan DDNK.

“You tau tak Caprice, dorang cakap I perampas. I tak boleh terima itu semua. Kenapa nak persoalkan tentang jodoh. Macam mana I nak tolak?  Pastu dorang cakap I ‘tak cantik takpe, janji manja’. Jadi Caprice.. macam mana you handle semua ni?,” katanya.

Dalam video tersebut, Caprice dilihat cuba berkongsikan tips berdepan tohmahan orang ramai kepada DNNK dan isterinya, namun video itu terhenti ditengah jalan.

Perkongsian Caprice itu mendapat pelbagai reaksi daripada netizen yang bertanyakan ‘drama’ apakah yang ingin ditunjukkan dan ada yang mendakwa ianya seperti lakonan.


Shila Amzah Tak Tutup Pintu Hati Untuk Bercinta

Meskipun berdepan kegagalan rumah tangga sebelum ini, namun penyanyi Shila Amzah berkata dia tidak akan pernah berhenti mencari cinta sejati.

Memetik Astro Gempak, Shila berkata dia memilih untuk berhati-hati seandainya ditakdirkan kembali menemui jodoh suatu hari nanti.

“Jika ditanya pada mana-mana manusia sekalipun berkenaan dengan perkahwinan, perhubungan, untuk memiliki anak sekalipun, kita tidak akan pernah bersedia. Sebab benda-benda itu sukar untuk dijangka.

“Contohnya, kamu bersedia untuk bertemu dengan orang A, namun yang datang kepada kamu orang B. Jadi bagaimana? Bagi saya, tertakluk pada prinsip dalam hidup iaitu bukan semua orang sama.

“Begitupun, kalau jodoh datang pada saat dan ketika itu, saya terima dengan hati dan tangan yang terbuka. Tapi dalam masa sama, saya akan lebih berhati-hati,” katanya.

Dalam pada itu, penyanyi itu berkata dia gemar melalui fasa percintaan yang sememangnya indah namun sudah tentu akan ada dugaan dan halangan.

“Sebab saya suka dilamun cinta! Berada dalam alam percintaan memberikan rasa yang sangat indah. Tapi sudah tentu ia datang dengan halangan juga kan. Saya ada banyak cinta untuk dikongsikan dan ia membuatkan fikiran kita hidup,” katanya.

Bagaimanapun, Shila berkata buat masa ini dia tiada perancangan untuk fasa solo sebagai ibu tunggal dan sedang menikmati kehidupan ‘single’.

“Saya tengah nak enjoy sort of my single life. Selagi saya belum berkahwin saya anggap saya single,” katanya.

Terdahulu, Shila mendirikan rumah tangga dengan Haris Idraki Elias pada April 2018 namun disahkan bercerai pada 8 Februari tahun ini.


Fatimah Abu Bakar Lega Sharifah Amani Jumpa Lelaki ‘Sekepala’

Sabtu lalu, pelakon Sharifah Amani sah bergelar isteri kepada jejaka pilihan hati, Ahmed Faris dengan sekali lafaz dalam satu majlis diadakan di Masjid Saidina Umar Al Khattab, Bukit Damansara.

Memetik BH Online, ibu kepada pelakon itu iaitu aktres yang guru lakon, Fatimah Abu Bakar meluahkan rasa syukur anaknya itu bertemu dengan lelaki ‘sekepala’ dan memahami dirinya.

“Akhirnya, lengkap keempat-empat anak perempuan sudah bergelar isteri orang.  Biarpun dua adik Nani iaitu Sharifah Aryana dan Sharifah Aleysha lebih dulu bertemu jodoh atau melangkah bendul, saya bersyukur dia (Nani) dikurniakan suami yang baik dan serasi.

“Alhamdulillah, keluarga mentua pun menerima Nani dengan baik dan begitulah sebaliknya,” katanya.

Sebagai ibu sudah tentu dia mengharapkan anaknya itu bahagia serta mendoakan Amani dan menantunya itu bersama-sama menjaga bahtera rumah tangga yang dibina.

“Mereka kena jaga, hormat dan sokong antara satu sama lain. Nani dikurniakan Med dan begitulah sebaliknya… saling melengkapi. Moga bahagia melayari mereka sampai Jannah,” katanya.

Turut berkongsikan tips rumah tangga, Fatimah turut menitipkan pesanan buat Amani dan Faris tentang kehidupan rumah tangga serta saling menghargai.

“Banyak bersabar kerana mendirikan rumah tangga ini umpama permainan ‘roller coaster’, ada turun dan naik. Pandai-pandailah kemudi. Apabila berada dalam dakapan bahagia, jangan lupa diri.

“Apabila diuji seperti pepatah ‘sedangkan lidah lagi tergigit’, usah cepat putus asa. Kena banyak bertolak ansur,” pesannya.

Terdahulu, pelakon berusia 36 tahun itu mengakui dia terpikat dengan kebijaksanaan Ahmed Faris yang juga Ketua Pegawai Eksekutif (CEO) sebuah syarikat swasta serta pandai menhambil hatinya.


Mimi Fly Belum Fikir Nak Kahwin Kekasih Lelaki Kulit Hitam

Selepas lima tahun menjanda, penyanyi Mimi Fly mengakui sedang menjalin hubungan cinta dengan seorang lelaki kulit hitam yang  juga merupakan seorang doktor pakar tulang belakang dikenali sebagai Antonio Rozier.

Bagaimanapun, ada yang menganggap penyanyi itu sudah pun berkahwin dengan lelaki berusia 40 tahun itu selepas Mimi pulang ke kampung halaman kekasihnya di Dallas, Texas, Amerika Syarikat.

BACA: Mimi Fly Balik Kampung Kekasih Di AS, Dapat Gelaran Rihanna Malaysia

Memetik Harian Metro, Mimi menafikan dakwaan itu serta mengatakan dia belum memikirkan mengenai soal kahwin dan seronok menjalani perhubungan jarak jauh bersama kakasihnya.

“Setakat ini saya okay dan baik-baik saja dengan perhubungan jarak jauh ini. Saya menikmatinya, tak ada nak fikir sangat mengenai kahwin ini. Sebab saya dah pernah kahwin sebelum ini dan bercerai. Apabila dah bercerai, saya tak fikir sangat soal kahwin.

“Buat masa sekarang, perhubungan yang jarak jauh ini sangat menjadi untuk saya. Sebab boleh fokus kerja kemudian ambil cuti dan kami boleh berjumpa. Jadi, perhubungan sebegini sesuai dengan saya. Ia mengajar saya macam mana nak sesuaikan diri dengan pasangan dan layan pasangan,” katanya.

Ditanya sama ada dia masih trauma dengan perkahwinan terdahulu sehingga belum mahu berkahwin lagi, Mimi berkata ianya tentang soal kepercayaan dan mahu mengambil masa terlebih dahulu.

“Bukan trauma, tapi isu kepercayaan. Saya dah pernah kahwin, jadi tahu ada fasa tertentu dalam perhubungan itu. Jadi selepas dah bercerai, saya nak ambil masa kalau nak kahwin lagi. Sebab sekarang saya mahu menikmati masa.

“Saya berjumpa dengan pasangan yang sama sibuk dengan saya. Dia doktor, jadi bila jumpa dia, keluarganya pun suka dan mereka layan saya dengan baik. Sekarang saya suka perhubungan macam ni, ia menarik. Tapi sampai situ lah dulu, tak adalah fikir nak kahwin lagi,” katanya.

Terdahulu, Mimi pernah mendirikan rumah tangga dengan Mohd Firdaus Hajar pada 16 Mei 2015 namun bercerai pada November 2017.


Masuk Senarai Amaran BNM, Duta OctaFX Fizo Omar & Wak Doyok Terus  Membisu

Umum mengetahui platform pelaburan, OctaFX yang sememangnya dikenali ramai kini memasuki senarai maran Bank Negara Malaysia (BNM).

Memetik Harian Metro, dua duta pelaburan tersebut iaitu pelakon Fizo Omar dan Wak Doyok masih lagi terus membisu. Usaha untuk mendapatkan kenyataan daripada kedua selebriti itu juga gagal. Difahamkan, mesej dan panggilan telefon yang dibuat oleh pihak Harian Metro tidak pernah berjawab.

BACA: Dikecam Promosi Forex, Netizen Minta Fizo Omar & Wak Doyok Bertaubat

Sementara itu, hasil tinjauan di Instagram Wak Doyok mendapati, pelakon itu masih menyatakan dirinya duta OctaFX. Wak Doyok dan Fizo Omar dilantik menjadi duta OctaFX pada Februari lalu.

Terdahulu, selain BNM, Suruhanjaya Sekuriti (SC) turut memasukkan OctaFX dalam senarai Amaran Pelabur atas alasan kemungkinan skim pelaburan haram klon yang menawarkan pulangan tinggi.

Untuk rekod, OctaFX adalah broker antarabangsa yang menyediakan perkhidmatan dagangan dalam talian di seluruh dunia sejak 2011.


Mas Idayu Tak Letak Harapan Timang Zuriat

Penyanyi Mas Idayu berkata dia sudah lama berhasrat untuk menimang cahaya mata lelaki namun dia tidak meletakkan harapan tinggi apatah lagi usianya kini sudah mencecah 50 tahun.

Memetik Harian Metro, Mas Idayu berkata bakal suaminya yang juga Penerbit Eksekutif TV3, Muhammad Sufian Che Isa juga tidak memaksa dalam perkara itu.

BACA: Peluk Pinggang & Saling Berpandangan, Netizen ‘Bersemut’ Tengok Pre-Wedding Mas Idayu

“Sebenarnya dari dulu saya memang idamkan nak anak lelaki yang sekian lama juga belum dapat milikinya. Nak ikutkan, saya boleh dan tiada masalah sebab baru ada seorang anak dan tak pernah pun ada masalah lain.

“Tapi saya takut juga ada yang cakap risikonya tinggikan. Jadi, bakal suami pun tiada masalah mengenai hal itu. Sekarang ini, kita cuma nak hidup bahagia sebagai satu keluarga. Jadi, itu tak penting,” katanya.

Menurut Mas Idayu lagi, dia juga sudah mendapatkan nasihat doktor bahawa tiada masalah untuk hamil lagi namun baginya kesihatan lebih penting.

“Sebenarnya ada juga doktor cakap saya tiada masalah sebab anak baru seorang. Tapi itulah nak elak risiko. Selalunya wanita yang hamil pada usia 40-an, tiba-tiba timbul pelbagai penyakit dan itu yang kita tak nak,” katanya.

Mas Idayu dan Sufian bakal diijabkabulkan pada Jumaat ini di Magica Quill City, Kuala Lumpur, jam 9 pagi dan pada sebelah malam akan diadakan majlis resepsi.


Video Golf Tular, Shuib Nafi Skandal Dengan Usahawan

Baru-baru ini hangat diperkatakan ramai tular video dimuat naik netizen apabila pelawak Shuib Sepahtu dikatakan berbaju sedondon dengan seorang usahawan bernama Watie Hanifiah ketika menghadiri beberapa konsert.

Bagaimanapun, terbaru kecoh apabila tular video dimuat naik pada tahun 2019 oleh usahawan wanita itu sedang bermain golf dan kedengaran suara didakwa mirip Shuib.

BACA: Pakai Baju Sedondon Ke Konsert, Netizen Dakwa Wanita Ini Kekasih Shuib?

Susulan itu, ada yang mendakwa Shuib mempunyai skandal dengan wanita itu sejak tiga tahun lalu. Bagaimanapun, Watie dilihat memuat naik kapsyen menafikan dakwaan netizen itu.

Sementara itu, memetik Harian Metro Shuib menafikan dakwaan netizen itu serta menjelaskan bukan dirinya yang berada dalam video berkenaan serta menyifatkan tuduhan itu tidak adil buat dirinya.

“Saya menafikan apa yang berlegar di media sosial berhubung satu video yang menunjukkan Watie sedang memukul bola golf dan ada kedengaran seperti suara saya.

“Ada yang mengatakan saya sudah lama mempunyai skandal dengan wanita itu sejak 2019. Tuduhan itu sangat tidak adil dan baik untuk saya dan Allahyarham Siti Sarah,” katanya.

Menurut Shuib lagi, mungkin suara sama itu satu kebetulan dan Shuib menegaskan individu disebalik video itu bukan dirinya.

“Kalau dengar semula rakaman itu memang perkataan ‘nice’ yang disebut seorang lelaki mirip suara saya, tapi individu di belakang dalam video itu bukan saya.

“Tak sama langsung. Biasalah kalau satu ayat senang dan boleh sama tapi suara itu bukan saya dan sangat kelakar. Setakat suara semua orang boleh tiru dan mungkin ia satu kebetulan yang tidak disangka-sangka,” katanya.

Dalam pada itu, Shuib berkata dia mula bermain golf pada tahun 2020 ketika negara berdepan pelaksanaan Perintah Kawalan Pergerakan (PKP) dimana berbeza dengan video dimuat naik oleh usahawan itu.

“Video yang dimuat naik Watie adalah bertarikh 2 April 2019, yang mana pada tahun terbabit saya belum pegang kayu golf lagi. Saya tak tahu mengenai sukan itu pun.

“Saya mula bermain golf pada Mei 2020. Ketika itu negara masih melaksanakan PKP tapi sukan golf saja diberi kelonggaran. Sejak itu saya mula menghubungi rakan-rakan untuk bermain sukan ini,” katanya.


Penyanyi Aman Shah Meninggal Dunia

Penyanyi dan pelakon Aman Shah Abu Kassim disahkan meninggal dunia pada usia 68 tahun di Institut Jantung Negara (IJN) sebentar tadi akibat masalah jantung.

Berita duka itu dikongsikan oleh rakan-rakan penggiat seni di media sosial masing-masing sebentar tadi.

Memetik Astro Awani, anak sulung Allahyarham iaitu Hadzly memaklumkan bapanya dimasukkan ke IJN sejak seminggu lalu.

Menurutnya, jenazah bapanya masi berada di IJN dan akan dibawa ke Masjid Al-Mukhlisin, Alam Damai, Cheras sebaik sahaja selesai dimandi dan dikafankan.

“Insya-Allah jika tiada aral jenazah ayah saya akan dikebumikan sebelum solat Maghrib,” katanya.

Aman Shah popular menerusi lagu raya Kepulangan Yang Dinanti dan lagu Adikku Pandai Menari. Allahyarham juga pernah membintangi beberapa buah filem antaranya Darah Satria.


Baju Makin Ketat, Penampilan Mia Sara Dikritik Netizen

Sejak kebelakangan ini hangat diperkatakan mengenai nama pelakon Mia Sara apabila ada netizen yang meluahkan rasa kecewa melihat imej gadis itu.

Baru-baru ini, tular video dimuat naik seorang pengguna di aplikasi TikTok apabila Mia dilihat memakai baju berwarna kelabu sedang menari bersama rakannya.

Namun, ramai yang terkejut dengan penampilan pelakon remaja itu apabila memakai baju ketat sehingga menampakkan aset dadanya.

Video itu mendapat pelbagai reaksi daripada netizen yang meluahkan rasa terkejut serta tidak menyangkan individu dalam video itu ada Mia Sara.

Tidak kurang juga ada yang mengatakan tidak mungkin Mia Sara berpakaian seperti itu serta menyifatkan ianya fitnah jika tidak benar.

Dalam pada itu, ada yang meluahkan rasa sedih melihat penampilan Mia itu serta mendoakan yang baik-baik sahaja buat pelakon itu.

Difahamkan, video itu dikongsikan oleh rakannya namun telah pun dipadam selepas menerima kecaman daripada netizen.


“Sarah Pukul Syaikhul Sebab Stress, Sedih Hanya Mampu Susukan Sumayyah Sampai 6 Bulan”

Berdepan kemelut rumah tangga, namun pelakon Puteri Sarah terus bangkit mempertahankan maruahnya selepas bertahun berdiam diri.

Baru-baru ini, menerusi satu temubual bersama Nona, Sarah mendedahkan keadaan dirinya ketika berdepan kemelut rumah tangga empat tahun lalu.

Menurut Sarah, ketika itu dia hilang keyakinan diri serta merasakan dirinya tidak cantik dan berat badannya susut sehingga 47 kilogram.

“Demi Allah, saya tiada konfiden dekat diri sendiri. Saya rasa saya tak cantik, sangat buruk sampai saya down sangat. Saya tak jaga diri saya sampai satu tahap, berat saya menurun sehingga 47 kg. Saya sangat kurus kering ibaratkan macam batang mop, macam Skeleton.

“Saya tak happy dengan badan saya tapi saya tak boleh nak buat apa sebab self confidence saya sangat rendah. Saya jadi macam tikus, takut nak face the world,” katanya.

Puteri Sarah tidak dapat menahan sebak apabila berkongsikan anak sulungnya, Syaikhul Islam sering dijadikan tempat untuknya melepaskan marah serta pernah memukulnya.

“Bila saya stres dulu, saya lepaskan pada anak saya. Saya pukul Syaikhul. Masa tu dia baru 2 tahun, dan masa tu dia tak tahu apa-apa. Ya anak-anak tak ingat, tapi saya sebagai ibu saya ingat apa saya buat kat dia. Saya rasa bersalah.

“Saya tersentap saya tak boleh buat macam ni pada anak saya. Itu pertama dan terakhir saya pukul anak saya. Bila mak saya dan mertua datang tanya kenapa saya kurus, masa tu saya kata saya diet. Namun, mak saya perasan bila ada benda sikit yang trigger saya akan jadi outburst. Saya selalu menjerit dekat Syaikhul,” katanya.

Kata Sarah lagi, lebih menyedihkan dia hanya dapat menyusukan anak perempuannya, Sumayyah sehingga usia enam bulan sahaja kerana tiada susu badan akibat tertekan dengan apa yang melanda rumah tangganya.

“Paling saya sedih saya hanya boleh susukan Sumayyah, enam bulan saja sebab saya stres susu badan tak boleh keluar. Bukan mudah bagi saya, padahal saya nak menyusukan anak saya sampai dua tahun tapi sebab saya stres susu saya tak boleh keluar,” katanya.

Terdahulu, Puteri Sarah mengesahkan Ira Kazar sudah dipanggil oleh Jabatan Agama Islam Wilayah Persekutuan (Jawi) untuk memberi keterangan.


Ifa Raziah Bangga Ustazah Asma’ Harun Datang Minta Maaf

Baru-baru ini, penyanyi sensasi Ifa Raziah ada berkongsikan video meluahkan rasa sebak dan terharu apabila akhirnya berpeluang untuk berjumpa dengan pendakwah terkenal, Ustazah Asma’ Harun.

Menerusi video dikongsikan, Ifa berkata dia sudah lama menyimpan hasrat untuk bertemu dengan pendakwah itu dan tidak sangka rezekinya dapat bertemu di satu majlis.

Namun lain pula ceritanya menerusi satu temu bual bersama Media Hiburan, Ifa memaklumkan dia berasa bangga kerana pendakwah itu sendiri yang datang kepadanya untuk meminta maaf.

“Seorang pendakwah, Ustazah Asma’ Harun datang sendiri berjumpa dengan saya setelah selar saya sebagai seorang wanita istidraj di media sosial. Pendakwah tau yang datang minta maaf,” katanya.

Seperti sudah dijangka, kenyataan Ifa itu menimbulkan rasa kurang senang netizen yang menyifatkan jawapan diberikan penyanyi itu seolah angkuh dan riak.

Kata netizen, Ustazah Asma’ Harun memohon maaf untuk menjernihkan kembali keadaan dan pertemuan itu hanya kebetulan serta tidak dirancang.


“Kalau Ada Pihak Nak Bagi Layanan Istimewa Saya Terima Sahaja” – Dafi

Bakal muncul dalam filem Malbatt Misi Bakara, pelakon dan penyanyi Dafi menafikan dakwaan pemilihannya adalah untuk memanfaatkan statusnya sebagai anak Perdana Menteri.

Memetik Media Hiburan, Dafi berkata dia sememangnya mempunyai hubungan baik bersama pengarah, Adrian Teh selepas berkerjasama dalam filem Ada Hantu serta percaya dengan komitmen yang diberikannya.

BACA: Dafi Akui Ada Yang Cuba Dekati Selepas Bapa Jadi PM

“Adrian sebelum ini pernah menghasilkan filem Paskal. Jadi, dia memang sudah ada hubungan yang baik dengan tentera Malaysia. Ini bukan fasal ambil kesempatan.

“Saya ditawarkan watak ini sebab saya pernah bekerja dengan Adrian untuk filem Ada Hantu. Itu merupakan projek pertama saya dengan Adrian.

“Hubungan kerjasama itu memang sudah lama wujud. Mungkin dia melihat saya sesuai dengan watak ini dan boleh memberikan komitmen penuh. Sebab itu dia panggil saya lagi,” katanya

Menurut Dafi lagi, dia tidak menolak seandainya ada pihak yang ingin memberikan layanan istimewa terhadapnya serta meluahkan rasa syukur.

“Saya harap orang tak salah anggap apa yang ingin saya perkatakan ini. Saya tak pernah rasa yang saya ini punyai apa-apa keistimewaan sebagai anak Perdana Menteri.

“Namun, kalau ada pihak yang ingin memberikan peluang atau layanan istimewa tanpa saya minta, saya akan terima sahaja. Saya tak patut nafikan perkara itu sebaliknya saya harus bersyukur.

“Terima kasih kepada ayah saya kerana bekerja keras. Saya pandang dari sudut positif. Saya tumpang sikit sahaja dan yang penting saya tidak meminta-minta,” katanya


Berpelukan Mesra Dengan Afgan, Netizen Tegur Yuna Jaga Batas

Baru-baru ini perkongsian penyanyi Afgan di Insta Story menjadi perhatian ramai apabila bertemu dengan penyanyi Yuna ketika hadir di New York Fashion Week (NYFW).

Namun, apa yang mengejutkan netizen menerusi video itu, selepas saling menyapa kedua-dua penyanyi itu dilihat berpelukan mesra.

BACA: Yuna Kesal Pemerintah Negara Seakan Tak Ambil Serius Masalah Perubahan Iklim

Seperti sudah dijangka, tindakan Yuna membuatkan ramai netizen terkejut serta menerima kritikan di laman Twitter. Ada yang menegur penyanyi itu supaya menjaga batas apatah lagi statusnya kini sebagai seorang isteri.

Dalam pada itu, menerusi TikTok OhBulan, ada netizen mempersoalkan penampilan Yuna yang memakai tudung tetapi menampakkan leher. Malah, ada beberapa netizen bertanyakan adakah benar individu itu Yuna kerana seolah tidak percaya.


Lakon Babak Bersentuhan, Sharifah Rose Tak Mahu Penonton Bosan

Melakonkan babak bersentuhan dengan pelakon Nabil Aqil menerusi drama Ku Punya Hati, pelakon Sharifah Rose dikecam susulan aksi tersebut dianggap kurang sopan untuk wanita berhijab.

Memetik mStar Online, Rose berkata dia tahu menjaga batas sebagai wanita berhijab dan babak itu dilakukan atas persetujuan bersama.

“Niat Rose untuk berlakon itu hanya sekadar lakonan semata-mata, tak ada la pegang yang extreme pun, perkara logik sebab kalau nikah memang akan salam dan bersentuh.

“Rose ada beritahu kepada pengarah abang Azmi Hatta untuk elak babak bersentuhan sebab imej saya bertudung dan dia pun faham.

“Lagi pun setiap aksi yang dibuat itu hasil perbincangan dan persetujuan semua pihak dan perkara yang kecil-kecil itu mungkin okay sahaja,” katanya.

Sementara itu, Rose berkata dia tidak masalah menjayakan babak sweet antara suami isteri supaya tidak bosan dimata penonton.

“Untuk babak cabut uban tu, saya rasa benda tu cute, bonding time suami isteri. Takkan lah the whole time nak duduk sebelah-sebelah, jadi bosanlah tu yang wujudnya scene sweet-sweet,” katanya.

Dalam pada itu, Rose berkata dia sudah bersedia dengan kecaman netizen sebelum drama itu ditayangkan dan mahu fokus dengan kerjaya lakonannya.


Dapat Tengok Perarakan Bawa Keranda Ratu Elizabeth II, Netizen Kata Alif Satar Bertuah

Jika anda mengikuti Instagram Alif Satar, pasti mengetahui selebriti itu kini sedang bercuti bersama keluarganya di luar negara.

Terbaru, Aliff berkongsikan dia tidak menyangka perjalanan mereka sekeluarga ketika mencari nasi briyani di Edinburgh, London memberikan kenangan bermakna.

Menurut Alif, dia sekeluarga berpeluang melihat sendiri perarakan kereta mayat yang membawa keranda Ratu Elizabeth II yang sedang merentasi ribuan rakyat jelata.

“Semalam (Ahad), kami tinggalkan hotel di The Gleneagles untuk Edinburgh. Sampai saja di Edinburgh, kami pun tinggal kereta dan berjalan di bandar untuk mencari makanan tengahari.

“Sekali, sedang kami berjalan mencari briyani (dah seminggu lebih tak makan nasi), tengok-tengok jalan semua tutup. Nak lintas seberang jalan pun tak boleh sebab orang dah ramai. Rupa-rupanya ada perarakan kereta yang membawa keranda Ratu Elizabeth II.”tulisnya.

Menerusi entri itu, Alif turut memuat naik video ketika perarakan tersebut. Perkongsian Alif itu mendapat  pelbagai reaksi daripada netizen yang teruja serta mengatakan selebriti serta keluarganya  bertuah dapat melihat peristiwa penuh bersejarah.


Nuha Bahrin, Naufal Azrin Galak Kahwin Muda Elak Maksiat

Sebut saja nama Nuha Bahrin dan Naufal Azrin sememangnya nama mereka kini menjadi bualan ramai apabila lagu Casablanca menjadi siulan ramai dan sering digunakan di media sosial.

Dilantik menjadi duta Ekspo Perkahwinan Ijab & Qabul 2022, Nuha dan Naufal menggalakkan anak muda di luar sana berkahwin di usia muda untuk mengelakkan masalah sosial dan maksiat.

Memetik Harian Metro, Nuha berkata bagaimanapun mereka perlu bersedia dalam banyak perkara sebelum mendirikan rumah tangga. Namun, baginya ianya tidak sesuai bagi mereka yang masih bersekolah.

“Saya menggalakkan kahwin awal bagi mereka yang dah bersedia. Kalau dah sedia untuk berkahwin, umur itu tak kisah pun berapa. Cuma kalau yang masih bersekolah itu agak tak sesuai. Tapi kalau atas persetujuan keluarga okay saja. Kalau mereka okay kenapa tidak, kita nak elakkan maksiat.

“Secara peribadi, saya jenis orang yang mengambil berat mengenai pendidikan jadi kalau nak kahwin boleh tapi atas persetujuan keluarga. Tapi kalau boleh habiskan sekolah dulu dan kalau nak kahwin lepas itu tiada masalah,” katanya.

Sementara itu, Naufal berkata sebelum mengambil keputusan untuk berkahwin perlu melakukan persediaan dari segi kewangan, mental dan fizikal. Katanya lagi, baginya dia mahu mengutamakan keluarga terlebih dahulu dan belum masanya untuk dia berkahwi.

“Saya setuju saja kahwin muda tapi kena betul-betul bersedia. Bersedia dari segi kewangan, dalaman dan fizikal. Selepas itu, budi bicara dengan orang macam mana kena jaga.

“Saya bukan tak sedia, tapi masa itu belum tiba lagi. Saya nak utamakan keluarga dulu. Kawan lelaki saya yang umur 22 dan sebaya saya pun ada yang dah kahwin. Mereka okay saja,” katanya.


Isteri DDNK Nafi Kahwin Dengan Suami Sebab Duit

Baru-baru ini berlangsungnya majlis perkahwinan pengurus kewangan bertauliah dan penganalisis ekonomi, Datuk Dr Mohd Nazri Khan (DDNK) bersama pasangannya, Datin Nor Ernie Rossmerie.

Difahamkan, isteri DDNK merupakan pelajarnya sendiri serta jarak usia kedua mereka 22 tahun. Susulan itu, ada yang mendakwa Ernie berkahwin dengan DDNK kerana duit.

Memetik Astro Gempak, wanita berusia 22 tahun itu berkata pada awalnya dia tidak mengenai siapa suaminya serta menafikan menerima DDNK kerana statusnya.

“Lucunya, masa mula-mula kenal saya memang tak tahu dia siapa. Dia tak mengaku pun dia DDNK, sampailah saya mulai cari di Internet siapa dirinya sebenar.

“Orang akan cakap saya dekat dengan dia sebab dia sudah stabil, tapi tak, bukan sebab dia popular, bukan sebab tagline dia. Tapi kerana dia tak berputus asa sampai sanggup berjumpa dengan orang tua saya dan pandai ambil hati saya,” katanya.

Ernie berkata meskipun pernah menolak suaminya sebelum ini namun DDNK bukan seorang yang putus asa dan menerima suaminya meskipun ketika itu ramai yang bercakap buruk tentang dirinya.

“Saya tolak dia pun tak putus asa, jadi lama-kelamaan saya terima dia. Tipikal komen netizen, kata saya pilih sebab duit, saya dah sedia… Sebenarnya sejak mula berkawan lagi pun dah ada orang bercakap-cakap.

“Orang kata saya mata duitan, nak yang dah semua siap. Tapi lama kelamaan kawan-kawan saya mulai menerima hubungan kami tapi paling penting rakan-rakan baik saya yang sentiasa menyokong pilihan saya,” ujarnya.

“Tipikal komen netizen, kata saya pilih sebab duit, saya dah sedia… Sebenarnya sejak mula berkawan lagi pun dah ada orang bercakap-cakap,” katanya.

Sementara itu, menerusi temubual bersama majalah Pesona, Ernie berkata dia suka lelaki yang kelakar dan DDNK mempunyai ciri-ciri idamannya.

“Saya suka dia sebab dia kelakar. Saya tak boleh, saya suka. Saya suka orang kelakar. Setiap kali kita berborak dia mesti buat ‘loyar buruk’ dia tu,” katanya.


Faztival Fazura Diiktiraf Dalam Malaysia Book of Records

Ahad lalu berlangsung penuh gilang gemilang konsert sulung Faztival Fazura 2022  di Axiata Arena mendapat sambutan luar biasa daripada peminat.

Konsert yang dianjurkan dibawah jenama Fazura itu turut menghimpunkan penyanyi terkemuka tempatan seperti Datuk M.Nasir, Datuk Awie dan Ratu Rock Malaysia, Ella.

BACA: Jadi Perhatian Kerana Wajah Seiras, Wanita Ini Teringin Jumpa Fazura

Bukan itu saja, konsert tersebut turut digamatkan dengan persembahan memukau daripada kumpulan Ruffedge, Zizi Kirana, Ippo Hafiz dan Amir Masdi.

Memetik Utusan Online, Fazura meluahkan rasa terharu dengan sambutan diterima serta syukur mencipta dua rekod baru  didalam Malaysia Book of Records.

“Alhamdullillah saya bersyukur kerana konsert ini mendapat sambutan luar biasa dan tidak menyangka dapat mencipta dua rekod baharu Malaysia Book of Records dengan penciptaan dua rekod baharu peringkat kebangsaan iaitu The Largest Tudung Fazura Gathering in an Event dan The Largest Tudung Bawal in Malaysia,” katanya.

Turut menjadi perhatian dalam konsert itu, Ahmad Dhani dan Mulan Jameela merupakan dua selebriti Indonesia yang dijemput khas untuk membuat persembahan.

Dalam pada itu, Fazura juga berharap untuk menjadikan Faztival Fazura acara tahunan anjuran syarikatnya.


Tak Pernah Dibuat Orang, Beli Tilam Je Tapi Boleh Dapat Rangka Katil Kulit!

Anda tahu tak betapa pentingnya penjagaan tulang belakang? Mungkinlah nampak remeh tapi bila dah terkena, fuh memang sengsara hidup jadinya.

Jika anda dah berbelas tahun tak tukar tilam, elok sangatlah cari pengganti tilam baru sekarang. Tilam lama sangat ini memang tinggi potensi banyak hama yang boleh jadi punca gatal-gatal.

Lagi best, Rozel sekarang tengah buat promosi yang tak masuk akal punya, beli tilam tapi boleh dapatkan rangka katil kulit berkualiti tinggi serendah RM1,990 sahaja. Rangka kulit tau, jangan main-main.

Promosinya cukup mudah. Beli tilam dan anda boleh dapatkan rangka katil. Bukan rangka katil biasa tau – rangka katil kulit penuh atau orang putih panggil full leather bed frame. Kalau anda berminat dengan jenis fabric pun ada ada juga di Rozel.

Memang tak logik guys dengan harga macam tu boleh dapat perabot kulit yang berkualiti macam kat Rozel ni. Nak beli smartphone pun lagi mahal, itu pun belum tentu perform ke tidak.

Terdapat pelbagai pilihan bed frame yang anda boleh dapatkan di sini dan yang paling penting, Rozel juga sangat membantu jika anda perlu bertanyakan soalan berkaitan perabot.

Buat isteri yang membaca ini, peganglah tangan suami anda dan doronglah mereka menuju jalan ke outlet Rozel berdekatan.

Atau mungkin sibuk sangat, klik saja link ini untuk melihat sendiri virtual showroom Rozel.

Agak-agak dah puas hati dan ada yang berkenan di hati, jangan risau, kat Rozel ini ada sediakan bayaran ansuran tanpa faedah sehingga 24 bulan.


Tular Video Lama Sajat Berbaju Melayu Dalam MV, Netizen Puji Kacak

Lama rasanya tak dengar cerita tentang usahawan sensasi Sajat atau nama sebenarnya Muhammad Sajjad Kamaruz Zaman selepas sudah berhijrah ke Australia untuk memulakan kehidupan baru.

Baru-baru ini, tular di media sosial video memaparkan usahawan itu dalam sebuah muzik video berjudul Kekasih Pujaan yang dinyanyikan oleh Datuk Sharifah Aini.

BACA:  Sajat Minta Tips Untuk Hamil, Tanya Macam Mana Nak ‘Lekat’

Hmmm time ni Kanda ke Dinda? Nak panggil Abang ke kakak? ??? #sajat #abgjatt #fyp #sajatlawak #sajatvideo

Video tersebut sekaligus mengejutkan ramai mana tidaknya Sajat dilihat memakai persalinan baju Melayu serta bersongkok dalam muzik video tersebut.

Pengguna yang memuat naik video tersebut di aplikasi TikTok turut berseloroh menerusi kapsyen mengatakan ketika itu panggila Sajat abang atau kakak.

“Hmmm, masa ni Kanda ke Dinda? Nak panggil Abang ke Kakak?”tulis pengguna TikTok.

Diruangan komen, rata-rata netizen terkejut melihat penampilan Sajat yang masih lagi lelaki sebelum menjadi dirinya yang sekarang.

Dalam pada itu, rata-rata memuji penampilan Sajat yang kacak berbaju Melayu. Kata netizen lagi, Sajat jadi lelaki pun sudah cantik dan wajahnya ketika itu nampak seperti perempuan.


Shuk Sahar Akui Rindukan Dunia Hiburan

Selepas isu curang dan hangat diperkatakan mengenai kemelut rumah tanggnya, tiada lagi kelibat Shuk Sahar di kaca televisyen. Malah, sebelum ini Shuk mengakui namanya ditolak stesen televisyen.

Baru-baru ini, perkongsian Shuk menjadi perhatian ramai apabila seperti menjawab pertanyaan netizen sama ada rindu atau tidak untuk kembali dalam dunia hiburan.

Menerusi entri itu, Shuk berkata ada yang bertanyakan kpadanya adakah dia tidak rindu untuk melawak lagi. Shuk menjawab sudah tentu dia rindu.

Katanya lagi, dia mengakui rindu untuk melawak, mengacara dan rindu untuk bercakap dengan kawan-kawan di dalam radio.

Perkongsian Shuk itu mendapat pelbagai reaksi daripada netizen yang memerli pelawak itu serta menyalahkan dirinya menjadi punca di atas semua yang berlaku.

Netizen turut mendakwa, apa yang berlaku  adalah balasan buat Shuk kerana menyakiti hati isterinya serta meminta pelawak itu supaya bertaubat.

Terdahulu, isteri kepada pelawak itu iaitu Rossa Sera berkata dia dan Shuk masih berhubung namun hanya kerana anak-anak sahaja. Sera mengakui dia juga tidak boleh memaafkan suaminya lagi.


Muncul Dalam Filem Beruniform Lagi, Netizen Muak Tengok Muka Hairul Azreen?

Sebut saja nama Hairul Azreen pasti ramai tahu pelakon itu sering muncul dalam filam aksi dan beruniform. Antara filem yang dibintangi olehnya seperti PASKAL, Wira, Polis Evo, Qhaliq, The Assistant dan terbaru Malbatt: Misi Bakara.

Difahamkan, filem arahan Adrian Teh itu akan diatayangkan pada Hari Kebangsaan tahun hadapan.  Bagaimanapun, ada yang kurang senang apabila mengetahui Hairul turut berlakon dalam filem tersebut.

BACA: Baru Sebut ‘Aaa’ Anak Dah Takut, Hairul Azreen Tak Pernah Rotan Anak

Di laman Twitter, nama pelakon itu menjadi bualan ramai apabila netizen mempersoalkan mengapa Hairul sering dipilih berlakon dalam filem badan beruniform. Kata netizen lagi, ramai lagi pelakon hebat lain namun sering melihat Hairul dipilih membintangi filem beruniform.

Menurut netizen lagi, mereka seolah sudah muak melihat wajah Hairul membintangi filem beruniform dan terus ‘hilang selera’ untuk menonton filem berkenaan.

Dalam pada itu, ada yang meluahkan rasa teruja melihat Bront Palarae dan Remy Ishak membintangi filem berkenaan namun turn off terus sebaik sahaja melihat Hairul.


Muat Naik Posting Berbaur Sindiran, Azhar Sulaiman Perli Siapa?

Nampaknya perkongsian pelakon Azhar Sulaiman sekali lagi menjadi perhatian apabila memuat naik kenyataan berbaur sindiran di Instagram miliknya.

Menerusi entri itu, Azhar mengatakan jika ada masalah berkaitan keluarga dedahkan saja kepada umum kerana akan peroleh banyak kebaikan.

Menurut Azhar lagi, dia juga menyifatkan ianya seperti nenjadi trend baru yang disukai oleh mereka dikalangan Melayu serta mengajak orang ramai untuk berbuat demikian.

“Ada masalah keluarga? Canang sahaja kepada umum. Banyak kebaikan bakal anda perolehi. Sebab ini trend terbaru orang-orang Melayu suka. Jom sertai kempen ini,” tulisnya.

Perkongsian Azhar itu mendapat pelbagai reaksi daripada netizen dimana ada yang menyokong dan ada juga warganet yang tidak bersetuju. Bagaimanapun, difahamkan Azhar telah memadam posting tersebut elepas beberapa jam dimuat naik.

Terdahulu, ramai yang kurang senang dengan pendapatnya mengenai pendedahan pelakon Puteri Balqis. Namun Azhar membuat permohonan maaf tetapi tetap tegas dengan pendiriannya bahawa wajib bagi seorang Islam untuk menjaga aibnya sendiri dan orang lain.


Ashraf Muslim Terkejut Isteri-Isteri Buat Kejutan Hari Jadi Tepi Sungai

Baru-baru ini perkongsian pelakon Ashraf Muslim menjadi perhatian apabila meraikan sambutan ulang tahun kelahirannya yang ke-41 bersama keluarga.

Menerusi entri itu, Ashraf tidak sangka menerima kejutan daripada dua isterinya Noor Dayana dan Wan Sakinah ketika berkelah di air terjun.

BACA: “Pasal Keluarga Simpan Je Lah, Kadang Kita Lupa Terbuka Aib Sendiri” – Ashraf Muslim

Menurut Ashraf, pada awalnya dia hanya menyangka mereka hanya pergi berkelah dengan anak-anak sempena cuti persekolahan namun ada agenda dirancang dua isterinya itu.

“Happy birthday to me! Cerita semalam plan pergi berkelah jer. Gigihlah pagi-pagi semua orangg bangun nak pergi berkelah.

“Ingatkan sebab nak bawak anak-anak pergi mandi manda yerlah kan cuti sekolah. Duk cakap dalam hati apa yang beria sangat sampai macam-macam barang dibawaknya. Sampai ke kat atas setup-setup tempat makan dan terkejut bila mama ibu setupkan suami ini untuk AM,” tulisnya.

Dalam pada itu, Ashraf turut mengucapkan terima kasih buat isteri-isterinya kerana menjayakan kejutan itu dan mendoakan yang agar dimurahkan rezeki serta diberkati.

“Terima kasih mama ibu kerana meraikan birthday saya ke 41 ni. Dah tua dah. Huhuhu. saya doakan semoga mama ibu sentiasa dimurahkan rezeki, diberkati dunia dan akhirat. Maafkan ayah salah silap selama ini. Jika ayah pergi dulu jagalah anak-anak dengan baik. I love you all,” tulisnya.

Turut menjadi perhatian, Ashraf menerima sebiji kek dengan menitipkan doa serta pesanan buat pelakon itu supaya menjaga hati.


Bukan Nak Tunjuk Alim, Nad Zainal Selesa Pakai Baju Besar Bila Ke Gym

Baru-baru ini perkongsian Insta Story pelakon Nad Zainal menjadi perhatian dimana dia mengatakan lebih selesa memakai baju besar ketika bersenam di gim.

Memetik Astro Gempak, dalam entri itu Nad betkata dia lebih selesa berpakaian longgar dan tiada tujuan lain mahupun tunjuk alim.

Nad turut berkongsikan video memaparkan dirinya sedang bersenam di sebuah gim dengan memakai baju T putih besar dan labuh.

“Saya kalau ke gym memang suka baju besar-besar, terpulang selera masing-masing bukan nak tunjuk alim tapi saya selesa,” tulisnya.

Minggu lalu, pelakon itu mengejutkan ramai apabila mengesahkan sudah pun bercerai dengan suaminya, Muhammad Faliq selepas tujuh tahun mendirikan rumah tangga.

Nad bagaimanapun enggan mengulas lanjut mengenai hal perceraiannya itu serta mengatakan keadaannya baik-baik sahaja.


Erra Fazira Tak Nak Terus Single

Hampir 8 tahun bergelar ibu tunggal kepada cahaya matanya Engku Aleesya, penyanyi dan pelakon Erra Fazira memberi bayangan masih ingin hidup berpasangan.

Memetik Harian Metro, bagaimanapun selebriti berusia 48 tahun itu menyerahkan soal jodohnya pada ketentuan Allah dan menerima jika sudah ditakdirkan single.

BACA: Video TikTok Erra Fazira & Anak Jadi Perhatian, Ramai Puji Kecantikan Engku Aleesya

“Saya tak nak single. Kenapa nak ‘single’ bila boleh berdua? Namun, jika Allah dah kata macam itu terima sajalah. Kalau ada peluang berdua kenapa tidak?” katanya.

Bagaimanapun, apabila ditanya pada Aleesya adakah dia bersetuju jika ibunya kembali hidup berdua, gadis berusia 13 tahun itu menjawab tidak.

Dalam pada itu, Erra turut berkongsikan ada menerima jemputan ke majlis perkahwinan rakannya, Shahir Zawawi namun tidak dapat hadir kerana mempunyai urusan kerja.

“Alhamdulillah, dia dah selamat diijabkabulkan dan menjadi suami orang. Semoga berkekalan hingga ke jannah. Minta maaf saya tak dapat hadir. Ada jemputan, tapi saya tak dapat hadir sebab ada urusan kerja,” katanya.


Netizen Puji Kecantikan Zahirah Macwilson, Sampai Keliru Mana Satu Pengantin

Baru-baru ini berlangsungnya majlis perkahwinan Pakar Pelaburan Saham, Pengurus Kewangan Bertauliah dan Penganalisis Ekonomi, Datuk Dr Mohd Nazri Khan Adam Rasol Khan bersama pasangannya, Datin Nor Ernie Rossmerie.

Ramai selebriti hadir pada majlis perkahwinan penuh indah itu termasuk pasangan pelakon Aiman Hakim Ridza dan Zahirah MacWilson.

BACA: “Ramai Cakap Muka Saya Sama Macam Zahirah Macwilson” – Elica Paujin

Menerusi video dimuat naik di TikTok fansofisaacraees, Zahirah dilihat anggun menggayakan gaun warna kelabu, manakala Aiman segak memakai tuksedo hitam.

? original sound – Fanpage Aiman Zahirah Isaac – Fanpage Aiman Zahirah Isaac

Dalam video itu turut memaparkan pasangan tersebut naik ke atas pelamin untuk bergambar bersama pengantin baru.

Video tersebut mendapat pelbagai reaksi dikalangan netizen yang memuji kecantikan aktres itu. Malah ada yang mengatakan keliru yang mana satu pengantin kerana Zahiran dilihat lebih menyerlah.

Dalam pada itu, ada netizen mengatakan Aiman sangat beruntung mempunyai isteri seperti Zahirah yang bukan saja cantik tetapi tidak pernah ada gosip-gosip liar.


Tular Video Riba & Peluk Wanita, Ini Penjelasan Coki

Sejak semalam hangat diperkatakan apabila tular video pelakon dan personaliti media sosial, Coki memaparkan dia meriba serta memeluk seorang wanita di dalam kereta.

Menerusi video itu juga, Coki atau nama sebenarnya Muhammad Danish Daniel dilihat seperti meletakkan mukanya di dada wanita tersebut sedangkan ada ruang untuk untuk duduk di sebelahnya.

Sedar namanya menjadi bulan ramai, menerusi IG Live Coki tampil membuat permohonan maaf serta mengakui bahawa perbuatannya itu salah.

Jelas remaja berusia 17 tahun itu lagi, dia dan wanita itu tiada sebarang hubungan istimewa serta mengatakan wanita tersebut duduk di atas ribanya untuk beberapa saat sahaja.

“Kalau perasan dalam video tu, dia duduk atas paha saya. Sebab apa, kami parking tepi jalan dekat Menara U banyak kereta dan kami double park.

“Kami tunggu satu lagi kereta untuk ambil kami yang ramai. Bukan sebab saya berdua, ada perempuan dan lelaki. Keadaan jadi kelam kabut sebab kereta double park itu hon sebab marah.

“Jadi semua masuk dalam kereta. Kalau perasan dalam video itu ada kawan saya baju putih dah keluar kereta, waktu tu memang semua dah keluar kereta. Dia pun dah bangun dari paha saya. Hanya duduk dalam satu hingga empat saat saja, serius tak lama..sumpah, tolong la,” katanya.


Dah Jangka Tersingkir, Ifa Raziah Tak Kisah Dikecam

Hanya bertahan selepas empat minggu sahaja, penyanyi Ifa Raziah diumumkan sebagai peserta pertama tersingkir di program realiti Terpaling Juara.

Menerusi satu temu bual dikongskan di IG Terpaling Juara, Ifa berkata dia sudah menjangkakan bahawa dia yang akan disingkirkan semalam.

Menyifatkan kalah menang sebagai adat dalam satu pertandingan, Ifa berkata dia akur dan terbuka menerima keputusan bahawa rezekinya hanya setakat itu sahaja.

“Ifa dah boleh agak dah yang akan tersingkir, setiap miggu akan bersiap sedia untuk disingkir, jadi bila disingkirkan aku okay. Rezeki saya hanya setakat minggu keempat sahaja.

“Bukan kita tak biasa masuk pertandingan, ini la adatnya, ada kalah dan menang. kita kena terima dengan hati yang terbuka.mungkin aku tak cukup bagus, ada yang lebih bagus daripada kita,” katanya.

Betul tuh rakyat Malaysia ni ada berjuta, ada ramai tau yang sayangkan Ifa Raziah ? Min doakan semoga Ifa Raziah terus suskses ya? #fyp #xtramy #ifaraziah #tersingkir #terpalingjuara #playlistajl #tontonmy #beritaditiktok #sembangentertainment

Sementara itu, menerusi satu video dikongsikan di TikTok xtra, penyanyi berusia 47 tahun itu berkata dia tidak kisah dengan apa yang diperkatakan orang ramai terhadap dirinya kerana di percaya lebih ramai yang menyokongnya.

Malah, penyanyi itu turut mengucapkan terima kasih kepada haters kerana merekalah yang menaikkan namanya secara percuma.

“Itu kak Ifa cakap daripada awal, aku tersingkir atau masuk final, tetap Ifa Raziah. Bukan semua orang tak suka aku, banyak yang sokong dan suka. Yang sokong aku, dia tak bersuara dan tak berkata, hanya diam serta memerhati sahaja.

“Kepada yang tak suka aku itu, aku okay sahaja. Tapi aku berterima kasih kerana haters-haters inilah yang bagi free marketing untuk aku, alhamdulilah. aku semakin dikenali, diperkatakan dan dipertikaikan. Yang ketawakan aku pun, macam itu juga hidup kau. Aku ada produk sendiri dan kaya juga,” katanya.


Pakai Baju Sedondon Ke Konsert, Netizen Dakwa Wanita Ini Kekasih Shuib?

Sebelum ini, pelawak Shuib Sepahtu mengakui dirinya kini sedang mengenal hati budi seseorang. Bagaimanapun, Shuib berkata mereka masih dalam proses berkenalan.

Shuib turut mendedahkan wanita tersebut hanya orang biasa dan bukan dalam kalangan industri seni serta merupakan pilihan ibunya.

BACA: Radio Putar Lagu Arwah Siti Sarah, Netizen Sebak Tengok Shuib Tarik Nafas Panjang

Baru-baru ini, netizen seolah menghidu hubungan Shuib dengan seorang usahawan yang dikenali dengan nama Watie Hanifiah.

Menerusi satu video dikongsikan di TikTok, seorang pengguna menggabungkan foto Shuib dan wanita itu mengenakan pakaian dengan warna yang sama.

betul ke shuib dgn watie?? #fyppppppppppppppppppppppp #fyp? #fypp #pelitfyp #tiktoktravel #shuib #shuibsepahtu

? Dj Salira Ayeuna Ayana Dimana – Midua Cinta – DJ AURA X

Difahamkan ketika di konsert Anuar Zain dan Ziana Zain Live in Kuala Lumpur pada Ogos lalu, Shuib dan Watie dilihat sedondon mengenakan warna kuning mustard.

Bukan itu saja, Shuib dan Watie juga memakai jaket berwarna hitam ketika konsert Dewa19 pada Jumaat lalu. Malah, ada yang mendakwa kedua mereka duduk bersebelahan ketika menonton konsert.

Diruangan komen IG Shuib, ada segelintir netizen meninggalkan komen mengusiknya serta mendakwa pelawak itu ke konsert berkenaan bersama Watie.

Dalam pada itu, hasil tinjauan mendapati Shuib juga dilihat sering meninggalkan tanda suka (like) terhadap foto yang dimuat naik oleh Watie.

Terdahulu, Shuib pernah dikaitkan dengan pelakon Zara Zya dan Wan Sharmila. Namun, Shuib menjelaskan mereka hanya rakan industri sahaja.


Janna Nick Mohon Maaf Akui Miming Di Pentas AIM23

Sejak semalam hangat diperkatakan mengenai persembahan penyanyi Janna Nick menyanyikan lagu Gatal di pentas Anugerah Industri Muzik ke-23 (AIM23) apabila suaranya dikatakan seperti dalam rakaman.

Menerusi satu perkongsian video di Instagram, Janna mengakui dia sememangnya miming ketika di membuat persembahan di pentas AIM23.

BACA: Janna Nick Membesar Dalam Broken Family, Tiada Siapa Yang Bimbing

Memohon maaf di atas tindakannya yang memalukan itu, Janna menjelaskan dia mengalami masalah dengan suaranya apabila dijangkiti virus hingga kehilangan suara ketika di Jakarta dua minggu lepas.

Janna berkata, peluang untuk menyanyi di pentas besar itu sebaris dengan penyanyi- penyanyi hebat tanah air adalah satu impian yang sememang dinantikannya.

“Ketika pertama kali ditawarkan saya sangat berbesar hati. Akan tetapi sejak saya dijangkiti influenza dua minggu lalu, kesihatan saya amat terganggu.

“Saya meneruskan penggambaran drama Melastik Ke Hatimu 2, kerja kerja di Jakarta dan memenuhi undangan di Singapura walaupun sudah dinasihatkan doktor untuk berehat.

“Tanpa saya sedar pilihan saya memakan diri. Terima kasih kepada pihak pengurusan Warner Music sebab sama-sama usaha kembalikan suara saya,” tulisnya.


Netizen Dakwa Fattah Amin ‘Awkward’ Di Pentas, Ini Reaksi Sharnaaz Ahmad

Pasti ramai tahu pelakon Sharnaaz Ahmad menjadi hos Muzikal Lawak Superstar (MLS3) bersama selebriti serba boleh, Elly Mazlein atau lebih dikenali sebagai Kak Lina Pom Pom.

Baru-baru ini, pelakon Fattah Amin dijemput sebagai artis undangan bersama kumpulan Ubi. Membawa tema Mat Kilau, Fattah memainkan watak sebagai Awang.

Bagaimanapun, di laman Twitter ada netizen mendakwa suami kepada Fazura itu seolah kekok berada di satu pentas dengan Sharnaaz.

Sebelum ini, kedua pelakon itu pernah menjadi perhatian ramai apabila dikatakan pernah dingin beberapa tahun lalu.

Sedar namanya menjadi sebutan, Sharnaaz dilihat memberikan reaksi mengenai perkata itu mengatakan mereka berdua masing-masing sudah matang serta tidak mahu lagi memandang hal dahulu.

Kata Sharnaaz lagi, hidup yang dijalani hari ini lebih positif dan tidak perlu lagi bermusuh apatah lagi masing-masing sudah meningkat usia.

“Alhamdulillah kami sudah matang. Hal yang dulu kita dah lepas jauh dibelakang. Hidup hari ni lebih positif dan membina,” tulisnya.


Yonnyboii Menang Album Terbaik AIM23 , Bawa Pulang RM200,000

Sebentar tadi berlangsung acara berprestij Anugerah Industri Muzik ke 23 di Auditorium Majlis Bandaraya Shah Alam (MBSA) yang menyaksikan Ernie Zakri mendominasi anugerah tersebut apabila memenangi ketegori persembahan vokal terbaik di dalam lagu wanita.

Ernie juga turut membawa pulang Anugerah Lagu Pop Terbaik dan Lagu Terbaik menerusi Goodbye, Hello bersama suaminya, Syamel serta membawa pulang RM50,000 dari Dana Kandungan Digital. Anugerah Sri Wirama pula berjaya diberikan kepada Tan Su Loke, Penasihat syarikat rakaman Suria Records (SRC)

Sementara itu, penyanyi rap Yonnyboii merangkul Album Terbaik menerusi album berjudul Yonny (Deluxe Version) sekaligus membawa pulang hadiah dari Dana Kandungan Digital daripada Kementerian Komunikas dan Multemedia (K-KOMM) sebanyak RM200,000.

– Lagu Nasyid Terbaik : Thank You Allah (Alyah feat Cat Farish & Ustaz Haris )

-Runut Bunyi (OST) Terbaik Di Dalam Filem/Drama : Bahagian Dia (Shila Amzah & Liza Hanim)

-Rakaman Album Terbaik : Belagu (Dayang Nurfaizah (Simon Khoo, Ari Renaldi, Aubrey Suwito)

-Susunan Terbaik Dalam Lagu : Tudung Periuk (Dayang Nurfaizah (Aubrey Suwito).

-Lagu R&B / Hip Hop Terbaik : CIAO – Joe Flizzow, Jay Park, MK (Jow Flizzow, MK, Jay Park, Magic Potions)

Lagu Cina Tempatan Terbaik : Wu Ren Qian Shou De Xin Fu (Uriah)

-Lagi Bahasa Melayu Terbaik Yang Dipersembahkan Oleh Artis Luar Negara : Tak Ingin Usai (Kisya Levronka)

-Lagu Pop Terbaik : Goodbye, Hello – Syamel & Ernie (Ernie Zakri, Syamel, Faizal Tahir, Mike Chan)

-Persembahan Vokal Duo / Kolaborasi Terbaik Di Dalam Lagu : Shila Amzah & Liza Hanim (Bahagiakan Dia)

-Persembahan Vokal Terbaik Di Dalam Lagu (Lelaki) : Arddley Nicholas (Pilu)

-Persembahan Vokal Terbaik Di Dalam Lagu (Perempuan) : Ernie Zakri (Sinar Mata Hati)

-Lagu Terbaik : Goodbye, Hello – Ernie Zakri & Syamel (Ernie, Syamel, Faizal Tahir, Mike Chan)


Baby Shima Teringin Jadi Model Seluar & Baju Dalam

Sebut saja nama Baby Shima, pasti ramai tahu penyanyi dangdut itu sering terpalit dengan pelbagai kontroversi panas antaranya tariannya yang sering menimbulkan rasa kurang senang netizen.

Baru-baru ini perkongsian Baby Shima menjadi perhatian apabila meluahkan keinginnannya untuk mempromosikan baju atau seluar dalam keluaran jenama terkenal dunia iaitu Calvin Klein.

Menerusi perkongsian di Instagram itu, Shima berkata ada segelintir selebriti tempatan sudah memperagakan jenama tersebut tetapi dia belum dirisik lagi.

“Hey @calvinklein!! sampai hati tak ambil Shima buat promo seluar dalam dan baju dalam ni! Bukan apa, ramai artis malaysia dah dapat buat iklan ni! Cemburu lah tengok komen-komen tempat deorang.

“Ramai yang komen (WAH NICE, SO SEXY DEAR, LIKE IT, NICE SHAPE, U SLAYY, STUNNING) nak try juga mana tahu dapat komen-komen hebat macam tu,” tulisnya.

Perkongsian Baby Shima itu menimbulkan rasa kurang senang netizen yang menyifatkan penyanyi itu seolah ‘lapar’ perhatian serta sengaja mengundang kecaman netizen.

Terdahulu, ramai yang mengecam penampilan Baby Shima ketika berada di Indonesia yang terlalu ketat sehingga menampakkan perkara tidak sepatutnya.


“Saya ‘Archive’ Gambar Suami Sebab Merajuk” – Noor Nabila

Sebelum ini hangat diperkatakan mengenai rumah tangga kakak kepada selebriti terkenal, Neelofa iaitu Noor Nabila didakwa bermasalah apabila memadam gambar bersama suaminya, Engku Emran di Instagram.

Memetik Harian Metro, bagaimanapun Nabila berkata perkahwinannya baik-baik sahaja dan tindakannya ‘memadam’ gambar suami disebabkan merajuk dengan lelaki itu.

BACA: Solat Berjemaah, Netizen Sahkan Noor Nabila & Engku Emran Masih Sebumbung

“Alhamdulillah, jodoh kami masih kuat. Kami masih bersama. Doakan kami. Cuma, saya padam gambar bersama suami sebab merajuk,” katanya.

Menurut Nabila, dalam berumah tangga sudah pasti akan ada pasang surut dan menjelaskan dia tidak memadam gambar berkenaan sebaliknya ‘archive’ sahaja.

“Biasalah dalam perkahwinan ada turun naik. Waktu itu saya tengah geram. Saya tak buang pun gambar, tapi ‘archive’ saja. Macam tulah.

“Cuma bila kita jadi perhatian, perkara kecil pun menjadi besar. Padahal semua perempuan pun kalau gaduh perkara pertama dia akan buat (padam gambar). Saya merajuk lama tau,” katanya.

Dalam pada itu, Nabila mengakui dia sedar bahawa kesan di atas tindakannya itu akan menjadi bualan ramai, namun ketika itu dia terlalu geram.

“Sebenarnya saya tahu implikasi itu. Macam Lofa dan keluarga bila dia menjadi perhatian, tempiasnya pun tetap kena pada saya juga. Saya sepatutnya berhati-hati. Tapi kita manusia, perempuan dan berjiwa lembut.

“Saya tak terkejut, tapi dapat rasa perkara ini dapat perhatian. Tapi sebab masa tu geram, jadi tak fikir. Kadang bila orang orang menilai, kita abaikan saja. Kita tak boleh puaskan hati semua orang,” katanya.


Rakan Artis Makin Slim Lepas Potong Usus, Nora Ariffin Teringin Tapi Suami Tak Izin

Penyanyi Datuk Nora Ariffin meluahkan rasa gembira melihat perubahan beberapa rakan artis selepas menjalani pembedahan batriatik atau potong usus.

Menerusi satu perkongsian di Insta Story, Nora berkata rata-rata yang menjalani prosedur tersebut lebih yakin selepas memiliki bentuk badan idaman mereka.

“Wah! Bestnya tengok ramai rakan-rakan artis makin cantik dan selim melum after bariatric surgery,” tulisnya.

Menurut Nora lagi, dia menerima tajaan untuk melakukan pembedahan tersebut namun suami tidak mengizinkan untuk menjalani prosedur berkenaan.

“Saya pun dah dapat orang nak sponsor tapi Encik Suami tak izinkan. Kena taat. So, telan air liur je la,” tulisnya.


Pergi Konsert Dewa19, Nabil Ahmad Disindir Netizen

Umum mengetahui semalam berlangsung penuh meriah konsert Jelajah Ulang Tahun ke-30 kumpulan terkenal Indonesia, Dewa19 yang diadakan di Stadium Axiata Arena Bukit Jalil.

Meskipun cuaca hujan namun seramai 8,000 penonton tetap setia berada di konsert untuk menyaksikan persembahan luar biasa kumpulan itu.

BACA: Rakam Senyap-Senyap, Issey Kagum Nabil Ahmad Sempat Ambil Masa Mengaji Di Konti

Ramai selebriti tidak ketinggalan ke konsert tersebut dan ada berkongsikan momen ketika berada di konsert termasuk pengacara dan penyampai radio, Nabil Ahmad yang ke konsert berkenaan bersama isterinya.

Menerusi satu perkongsian di TikTok, Nabil dilihat ada memuat naik video ketika berada di sana serta mengatakan konsert Dewa19 itu sangat menyeronokkan.

Perkongsian Nabil itu mendapat pelbagai reaksi daripada netizen yang memberikan komen sindiran mengatakan kali ini pengacara MeleTOP itu tidak terlupa tarikh seperti konsert Billie Eilish sebelum ini. Malah, ada yang mengusik Nabil kerana jika kali ini dia terlupa juga pasti akan ‘terduduk’ seperti sebelum ini.


Kes Amang Seksual Remaja, Nama Pendakwah Selebriti Terkenal Dipetik Netizen?

Sejak semalam hangat diperkatakan mengenai laporan selebriti lelaki terkenal ditahan polis dipercayai melakukan amang seksual fizikal terhadap beberapa remaja lelaki bawah umur.

Selebriti lelaki itu telah dihadapkan ke Mahkamah Klang, Selangor pagi Khamis lalu dan direman selama enam hari untuk membantu siasatan kes tersebut.

BACA: Selebriti Terkenal Direman Kes Amang Seksual Remaja Lelaki Bawah Umur?

Terbaru, tular perkongsian di Twitter mendakwa suspek berusia 40 an itu adalah seorang penceramah bebas, pengacara dan pelakon lelaki yang membawakan watak memberi nasihat. Selain itu, suspek pernah memenangi program berkaitan ummah dalam penglibatan kariernya.

Perkongsian di Twitter itu mendapat pelbagai reaksi daripada netizen yang mendakwa individu yang dimaksudkan itu adalah seorang PU.

Tidak kurang juga, hasil tinjauan netizen mendapati selebtiti itu tidak muncul di segmen pagi di radio sejak semalam.

Dalam pada itu, ada yang memuat naik paparan  biodata dan maklumat mengenai selebriti itu yang diambil di Wikipedia dimana memberi hint pada ciri-ciri yang dimaksudkan.

Sementara itu, diruangan komen Instagram selebriti itu ramai yang meninggalkan komen untuk mengetahui kesahihan mengenai perkara tersebut.


Sharifah Amani Sah Bergelar Isteri CEO

Tahniah diucapkan buat pelakon Sharifah Amani yang sah bergelar isteri kepada jejaka pilihan hati, Ahmed Faris dengan sekali lafaz dalam satu majlis diadakan di Masjid Saidina Umar Al Khattab, Bukit Damansara pagi tadi.

Dalam majlis itu, pengantin lelaki menyerahkan mas kahwin RM300 dan lima dulang hantaran berbalas tujuh dulang. Wang hantaran dirahsiakan atas permintaan keluarga.

BACA: Bakal Suami Bijak & Lucu Buat Sharifah Amani Jatuh Hati

Memetik Kosmo, Amani meluahkan rasa syukur perjalanan majlis akad nikah dipermudahkan serta perancangan dilakukan sejak beberapa bulan lalu berjalan lancar.

“Alhamdulillah, di sebalik ujian pandemik Covid-19 melanda dunia sejak dua tahun lalu, impian, niat dan hajat yang saya simpan selama ini dipermudahkan.

“Biarpun semuanya berlaku dengan begitu pantas, saya percaya ada hikmah tersendiri hingga menyatukan kami sebagai pasangan suami isteri yang sah,” katanya.

Berkongsi mengenai suaminya, pelakon berusia 36 tahun itu mengakui dia terpikat dengan kebijaksanaan Ahmed Faris yang juga Ketua Pegawai Eksekutif (CEO) sebuah syarikat swasta  pandai menhambil hatinya

“Suami tangkas dalam setiap gerak-geri. Dia pandai dan bijak mengambil hati saya. Malah, pada masa sama, suami sering buat saya tergelak dan mudah terhibur. Apa yang buat kami serasi, dia adalah antara kawan lepak yang ‘gila-gila’ dan terbaik,” katanya.


Selebriti Terkenal Direman Kes Amang Seksual Remaja Lelaki Bawah Umur?

Seorang selebriti lelaki terkenal ditahan polis semalam dipercayai melakukan amang seksual fizikal terhadap beberapa remaja lelaki bawah umur.

Memetik laporan Harian Metro, selebriti lelaki berusia 40-an itu  telah dibawa ke Mahkamah Klang pada pagi tadi dan ditahan reman selama enam hari bagi membantu siasatan.

Sumber memberitahu, perbuatan suspek terbongkar selepas beberapa remaja mendakwa manjadi mangsanya tampil membuat laporan di Ibu Pejabat Polis Daerah (IPD) Klang Selatan.

“Kesemua remaja itu dikenali suspek dan dia dipercayai menggunakan kaedah memujuk mereka untuk melakukan perbuatan tidak bermoral itu.

Sementara itu, penahanan suspek disahkan oleh Ketua Polis Selangor Datuk Arjunaidi Mohamed dan siasatan lanjut sedang dijalankan.

Kes disiasat mengikut Seksyen 14 Akta Kesalahan Seksual Terhadap Kanak-Kanak 2017.


Pakai Topi Nampak Rambut Bercuti Di Korea, Erin Malek Diperli Netizen

Lama tak dengar cerita tentang pelakon Erin Malek lebih-lebih lagi pelakon itu lebih menumpukan pada keluarga selepas mendirikan rumah tangga.

Baru-baru ini, pelakon berusia 28 tahun itu ada berkongsikan foto percutian bersama suami dan dua anaknya ketika berada di Korea.

BACA: Kongsi Gambar Bercuti Di Dubai, Peminat Harap Erin Malek Kembali Bertudung

Namun, foto tersebut mengundang kritikan netizen apabila Erin tidak memakai tudung dan dilihat hanya menyarung topi serta turut kelihatan rambutnya.

Diruangan komen, ada segelintir bertanyakan adakah pelakon itu tidak lagi bertudung dan sudah kembali free hair. Tidak kurang juga ada yang meninggalkan komen sindiran bertanyakan adakah tudungnya hilang ketika menaiki kapal terbang ke sana.

Dalam pada itu, ada yang mengatakan Erin dilihat lebih cantik dan manis apabila bertudung serta mendoakan agar pelakon itu terus istiqamah.

Bukan kali pertama perkara ini diperkatakan, pada Mac lalu Erin turut dilihat tidak memakai tudung sebelum berlepas ke Dubai.


Daphne Iking Tak Rindu Makan Khinzir, Sebelum Peluk Islam Memang Tak Suka Makan

Baru-baru ini, pelakon Daphne Iking berkongsikan apabila ada yang bertanyakan kepadanya sama ada dia rindu untuk makan daging khinzir selepas memeluk agama Islam.

Menerusi video dikongsikan oleh suaminya, Daphne berkata dia bukan seorang penggemar daging babi sebelum memeluk Islam lagi.

BACA: Awalnya Bertudung Nak Tutup Uban, Kini Daphne Iking Janggal Bila Buka Tudung

“Ada juga yang tanya tak rindu ke makan babi? Saya jawab saya memang tak suka makan babi. Tapi sebenarnya sebab utama saya tak makan adalah kami ada big farm yang membela haiwan ternakan termasuk babi. Kami bagi babi itu makan dan minum hampir setiap hari,” katanya.

Dalam video tersebut, Daphne dilihat bermesra dengan haiwan termasuk membelai serta memberi susu kepada dua ekor khinzir.

Sementara itu, suaminya dikenali sebagai Joe turut menulis di kapsyen mengatakan isterinya seorang pencinta haiwan dan menghormati hidupan tersebut seperti mana makhluk ciptaan Tuhan.

Dalam pada itu, Joe juga turut menitipkan nasihat kepada mereka diluar sana supaya menghentikan tanggapan negatif kepada haiwan seperti ajing dan babi.

“Bagi saya, sebagai seorang Muslim Malaysia, kita telah dibiasakan untuk takutkan mereka, menganggap mereka sebagai haiwan yang kotor dan saya rasa itu adalah cara yang salah untuk membesarkan anak-anak kita,” tulisnya.


Puteri Balqis Bidas Teguran Azhar Sulaiman

Susulan mengeluarkan kenyataan berhubung pendedahan Puteri Balqis yang mendakwa menjadi mangsa amang seksual bapanya, pelakon Azhar Sulaiman dikecam teruk.

Teguran Azhar itu juga turut mendapat perhatian Puteri Balqis yang memuat naik satu perkongsian di Insta Story tampil mempertahankan dirinya.

Menurut Balqis, dia kini sedang berjauhan dengan ibunya dan sedang keseorangan. Balqis menyifatkan pendapat pelakon berusia 51 tahun itu menjunjukkan emosi geram dan marah.

“Uncle, saya sedang berjauhan dengan ibu saya waktu ini, dan saya seorang. Do you know how hard it is? Saya tak nampak apa yang uncle tulis ini sebagai ‘rules’. Saya lebih nampak ini emosi marah, geram, bengang,” tulisnya.

Diakhir perkongsian itu, Balqis seorang menyindir Azhar dengan menitipkan ucapan terima kasih di atas nasihat diberikan serta mengatakan dia tidak akan berkata seperti itu kepada orang lain.

“Terima kasih di atas nasihat anda, encik, tetapi saya tidak akan pernah sesekali berkata sebegini kepada adik-adik dan abang-abang saya di luar sana, yang masih bergelut. Anda telah menulis nota bunuh diri untuk kami.” tulisnya.

Isnin lalu, remaja berusia 15 tahun itu telah pun membuat laporan polis berhubung dakwaannya pernah dicabul bapanya selepas mendedahkan perkara itu dalam satu temu bual di saluran YouTube.


Dua Bulan Kahwin, Danial Zaini Kadang-Kadang Lupa Ada Isteri

Pejam celik sudah dua bulan pelawak Danial Zaini mendirikan rumah tangga dengan isterinya Yasmine Umaira pada 2 Julai lalu.

Memetik mStar Online, berkongsi mengenai kehidupan selepas berkahwin Danial berkata masih lagi proses mengenali antara satu sama lain memandangkan sebelum ini bercinta jarak jauh.

BACA: Danial Zaini Tak Nak Minta Maaf, Cabar Iqbal Kahwini DSV Dulu

“Dua bulan berkahwin masih proses kenal, mungkin ada yang tak tahu kita orang jarang jumpa PJJ, so bila duduk rumah dia punya vibe, bila kau bangun pagi bini kau ada dekat sebelah.

“Bila balik bekerja, eh bila aku berbini, nak cakap pun agak awkward sebab kita jarang jumpa. Tapi dah dua bulan kahwin dan boleh adapt,” katanya.

Menurut Danial lagi, dia dan isteri masih belum berkesempatan untuk pergi berbulan madu kerana sibuk dengan jadual kerja.

Ditanya mengenai soal cahaya mata, Danial berkata mereka tidak membuat family planning untuk anak pertama dan menunggu rezeki.

“Rancangannya nak pergi berbulan madu hujung tahun ini tapi tengok pada jadual saya macam mana. Untuk ada anak pertama kami tiada perancangan. Kami cuba je, kalau tembakan dan lepas itu kena cantik. Ada la tu,” katanya.


Ramai Tergoda Ammar Alfian Belanja Badan Sado, Urat Timbul Macam Wayar

Baru-baru ini perkongsian pelakon Ammar Alfian menjadi perhatian ramai apabila memuat naik gambar menayang badannya yang kekar.

Menerusi foto tersebut, Ammar dilihat tidak berbaju serta memakai seluar pendek menampakkan bahagian pehanya yang berurat-urat. Dalam entri itu, Ammar turut meletakkan kapsyen ‘You can call me, Don Vein Ammar’.

Sementara itu, menerusi satu perkongsian di Insta Story, dilihat ada memuat naik satu gambarnya melakukan posing hamstring.

Kata Ammar lagi, dia melakukan posing tersebut hanya untuk cuba-cuba sahaja dan bukan mahu bertanding dalam pertandingan bina badan.

Difahamkan, gambar tersebut dikongsikan selepas Ammar kembali membuat senaman bersama jurulatih dan rakan-rakannya. Pejam celik hampir dua tahun Ammar solo, tak ada pengganti baru ke?